Bukedde Online - Judith Babirye azadde, kitaawe ne yeewaana\nSiyinza kuva mu ofiisi ya KCCA lwa bigambo...\nAgambibwa okufera obukadde 15 bamusibye\nTAATA w’omuyimbi Judith Babirye akakasizza nga muwala we bwe yamutumidde okumutegeeza amawulire ag’essanyu nga (Babirye bwe yazadde)\nBabirye ne Ssebulime ku kwanjula kwabwe.\nBya EMMANUEL BALUKUSA ne KIZITO MUSOKE\nHenry Mukooza Isabirye 75, yategeezezza Bukedde nti, Babirye yazadde omwana mulenzi.\nKyokka yagambye nti tamanyi bisingawo okuggyako ky’amanyi nti omwana ne muwalawe bali bulungi.\nBukedde tannasobola kwogera na Babirye wadde abamujjanjaba mu Amerika gy’ali.\nAmawulire agaasasaanye ku mikutu gya yintaneeti gaategeezezza nti, Babirye yazaalidde Boston mu ssaza ly’e Massachusetts.\nKyokka Bukedde bwe yasindika omusasi waayo mu Amerika okulaba Babirye mu September, twazuula nga e Boston yatuukirayo n’ajjanjabwa mu ddwaaliro lya Mass Gneral Hospital wabula n’avaayo n’agenda mu kifo ekirala Babirye kye yatusaba okukuuma nga kya kyama.\nE Boston yali afuniddeyo obuzibu bwa Bannayuganda naddala abawagira People Power abaali tebaagala ajjanjabirweyo olwa kye baayita okwonoona ensimbi z’omusolo.\nBukedde era yakakasizza nga Babirye tali Boston.\nWadde kitaawe yategeezezza Bukedde eggulo nti Babirye n’omwana bali bulungi, wabula Bukedde bwe yasisinkana Babirye, abasawo baali batgegeezezza ng’embeera ye nzibu.\nEkyo kiri bwe kityo olw’ebigambibwa nti baamusangamu obutwa obw’omutawaana era abasawo baali basazeewo okuggyamu olubuto bataase obulamu bwa Babirye kyokka ye n’agaana.\nEra mu nteekateeka z’okuzaala kwa Babirye zaali ziraga okumuggyamu omwana mu makkati ga November nga mu kiseera ekyo abasawo baabalirira ng’omwana aliba atuuse okuzaala oba okumumuggyamu bamubikke.\nAmaka ga Babirye ne Ssebulime we baabeeranga e Kyaliwajjala ku Lukadde.\nTAATA AKUKKULUMIDDE MUKODDOMI WE\nYe taata wa Babirye yakukkulumidde mukoddomi we Paul Musoke Ssebulime nti bukya Babirye agenda bweru tafangayo kumuwa mawulire gonna gakwata ku mukazi we.\nN’agamba nti afubye enfunda eziwera okunoonya Sebulime babeeko bye boogera kyokka Sebulime n’atamuwa kadde.\nN’agamba nti kyamwewuunyisa mu August 2019, bwe yeekanga ebifaananyi bya Sebulime ng’azzeeyo ewa mukazi we eyasooka Nnaalongo Lukiya ne bakyala ne mu bazadde ba Lukiya.\n“Sebulime ne Babirye baakola omukolo ogw’amaanyi omwaka oguwedde ogwaliko n’omumyuka wa pulezidenti n’ebikonge ebirala. Kyewuunyisa okuba nga Sebulime yeefuulidde Babirye mu bbanga ettono lye baakamala”, bwe yategeezezza ng’ali mu maka ge e Kabaale mu divizoni y’e Nyenga mu munisipali y’e Njeru mu Buikwe.\nN’agamba nti yakoma okulaba Sebulime ku mukolo gwa kwanjula ne mbaga ne yeebuuza nti “Sebulime musajja wa ngeri ki ayinza okulwaza mukazi we n’atabaako ky’ayogera na baffamire ya Babirye wadde okubawa amawulire agakwata ku mukazi we?\nYagambye nti asuubira nga palamenti evunaanyizibwa ku bujjanjabi n’ensimbi endala ezeetaagisa okukuumira Babirye ebweru kyokka bwe bataazimuwe ajja kukuhhaanya abaffamire ye bazisonde ne bwe kinaaba kyetaagisa kutunda ku ttaka lye eriweza yiika 85 agenda kukikola.\nSsaalongo Henry Mukooza Isabirye taata wa Babirye.\nBibirye yagenda mu Amerika mu June 2019 okujjanjabwa olw’ebigambibwa nti yalya obutwa. Okugenda kwe kwaddirira Sipiika wa Palamenti Rebecca Kadaga okumuwa olukusa okugenda bamujjanjabe nga January 19, 2019.\nEra Sipiika bwe yagenda mu Amerika mu August 2019 mu lukiiko lwa Bannayuganda ababeera mu Amerika olwa Uganda North America Association (UNAA) yayitirako Babirye gy’ali okumulabako.\nAte Babirye bwe yali e Boston, omuyimbi Pasita Wilson Bugembe yagendayo okumulabako.\nHellen Kaweesa, omwogezi wa Palamenti bwe yatuukiriddwa yagambye nti Babirye (omubaka omukazi owa Buikwe) yasaba Sipiika n’amukkiriza okugenda ebweru w’eggwanga okujjanjabwa.\nMu kiseera kino wadde tannaba kukomawo, kyokka awuliziganya ne Sipiika era bamanyi buli ekifa ku bulamu bwe n’obujjanjabi bw’afuna. Kyokka amateeka tegabakkiriza kwogera ku muntu okuggyako ng’asoose kubawa lukusa.\nYagumizza abantu nti Babirye ajja kukomawo ng’ateredde addemu okuweereza abantu b’e Buikwe n’eggwanga.\nNalongo, Omukazi Ssebulime gwe yaddira\nWabula ababaka ab’enjawulo Bukedde be yayogedde nabo baagambye bwe baabadde tebannamanya bya Babirye kuzaala.\nJohnson Muyanja Senyonga, Ssentebe w’ababaka abava mu Buganda yagambye nti ensonga ezo talina ky’azimanyiiko naye alinze kuwulira kiva wa Sipiika kuba yabategeeza nti awuliziganya naye era nga yamulambulako mu ddwaaliro gy’ali.\nPaul Musoke Sebulime (Buikwe North) bba wa Babirye yagaanyi okwogera n’aggyako essimu bwe twamuzuubuzizza ku mbeera ya Babirye.\nKyokka waliwo omubaka mukwano gwa Babirye eyategeezezza nti waliwo ali ku lusegere ne Babirye gy’ajjanjabirwa eyamuwa amawulire g’okuzaala.\nN’agamba nti Babirye asuubirwa kudda ku ntandikwa y’omwaka ogujja.\nBawambye omwana w'omuwaabi wa Gavt. ne basaba bukadde\nNajeemera ebiragiro by’abasawo ne nzaala omwana ng’alina siriimu


Kitalo! Omuyizi wa Ndejje SS eyali kawonawo mukabenje affudde - Cyclone Times\nTimothy Njogeza (17) 0mulenzi eyali yasigalawo ku baana abaana abafuna akabenjje ddekabusa ku luguudo lwe Ndejje Bombo, Gulu Highway abaali bagenda okukima ebyali bivudde mu bibuuzo byabwe ebya UCE 2017 ku Ndejje SS avudde mu bulamu bwensi.\nTimothy affiridde mu ddwaliro e Nakasero gyabadde afunira obujanjabi ngeno yatwalibwayo oluvannyuma lwobuvune obwamanyi mukabenje ddekabusa kulunaku olwokutaano (Friday 9, February 2018).\nKigambibwa nti, oluvannyuma lw’okufuna akabenje a emmotoka mwebaali ey’ekika kya Toyota Ipsum nnamba UAR 860 H eyalemerera omugoba waayo, okukakana nga eyingiridde ekimotoka kya tipa ekyali kitikka amattofaali ku mabbali g’oluguudo.\nKubaali mu mmotooka eno kwaliko Male Vincent, Ndugga Sedric, ne ssewajje Isaac bano nga bafiirawo mbagirawo.\nKyoka mu kaseera ako ye Timothy yasooka nasimatuuka era natwalibwa mu ddwaliro lwmagye erimanyiddwa nga Bombo Military Barracks eyo gyeyagibwa natwalibwa mu ddwaliro e Nakasero gyafiridde mu malya gebyemisana ( saawa musanvu ezemisana) golunaku lwaleero (Tuesday).\nTimothy abadde yafuna obubonero 29 mu bibuuzo bya siniya eyokuna (UCE examinations results) era abadde mutabani w’omusumba Minaani owa Mbuya Pentecostal church.\nOmu Ku boluganda b’omugenzi atutegeezeza Cyclone Times nga abasawo bwebategeeza nga Timothy omusaayi bwegwali gwamuyika mu bwongo era nga eky’okumulongoosa kyali tekisoboka okuggyaako okumusabira ennyo.


Engero za Baibuli: Kabaka Sulemaani ow’Amagezi - Omukutu Omutongole ogw’Abajulirwa ba Yakuwa ku Internet\nSULEMAANI aba akyali mutiini w’afuukira kabaka. Ayagala nnyo Yakuwa, era agoberera amagezi amalungi kitaawe Dawudi ge yamuwa. Yakuwa asanyukira Sulemaani, era ekiro kimu okuyitira mu kirooto amugamba: ‘Sulemaani, kiki ky’oyagala nkuwe?’\nSulemaani addamu: ‘Yakuwa Katonda wange, nkyali muto era simanyi kufuga. N’olwekyo mpa amagezi nsobole okufuga abantu bo mu ngeri entuufu.’\nYakuwa asanyukira Sulemaani ky’asaba. Bwe kityo agamba: ‘Olw’okuba osabye magezi so si kuwangaala oba bugagga, nja kukuwa amagezi okusinga omuntu yenna eyali abaddewo. Naye era nja kukuwa ne by’otasabye, obugagga n’ekitiibwa.’\nOluvannyuma lw’ekiseera kitono abakazi babiri bajja eri Sulemaani n’ekizibu eky’amaanyi. ‘Omukazi ono nange tubeera mu nnyumba emu,’ omu ku bo annyonnyola. ‘Nnazaala omwana ow’obulenzi, ne wayitawo ennaku bbiri naye n’azaala omwana ow’obulenzi. Ekiro ekimu omwana we n’afa. Naye bwe nnali nneebase, n’ateeka omwana we afudde okumpi nange n’atwalamu omwana wange. Bwe nnagolokoka ne ntunuulira omwana afudde, nnalaba nga si ye wange.’\nOmukazi omulala n’agamba: ‘Nedda! Omwana omulamu ye wange, omufu ye wuwe!’ Omukazi eyasooka addamu: ‘Nedda! Omufu ye wuwo, omulamu ye wange!’ Eno y’engeri abakazi gye bakaayanamu. Sulemaani anaakola ki?\nAtumya ekitala, era bwe kireetebwa, agamba: ‘Salamu omwana omulamu ebitundu bibiri, buli mukazi omuwe ekitundu kimu.’\n‘Nedda!’ maama w’omwana yennyini agamba. ‘Nkwegayiridde totta mwana. Mumuwe!’ Naye omukazi oli omulala agamba: ‘Tomuwa omu ku ffe; musalemu ebitundu bibiri.’\nMu nkomerero Sulemaani ayogera: ‘Totta mwana! Muwe omukazi eyasoose. Ye maama w’omwana.’ Sulemaani amanyi kino kubanga maama w’omwana yennyini ayagala nnyo omwana we ne kiba nti mwetegefu okumuwa omukazi omulala aleme kuttibwa. Abantu bwe bawulira engeri Sulemaani gy’asonjoddemu ekizibu kino, basanyuka nnyo okubeera ne kabaka ow’amagezi bw’atyo.\nMu bufuzi bwa kabaka Sulemaani, Katonda awa abantu omukisa ettaka lyabwe ne lisobola okubala ennyo eŋŋaano ne sayiri, emizabbibu n’ettiini era n’eby’okulya ebirala bingi. Abantu bambala engoye ennungi era babeera mu nnyumba ennungi. Waliwo buli kintu ekirungi ekimala buli muntu.\n1 Bassekabaka 3:3-28; 4:29-34.\nKiki Yakuwa ky’abuuza Sulemaani, era Sulemaani addamu atya?\nOlw’okuba Yakuwa asiimye okusaba kwa Sulemaani, kiki ky’asuubiza okumuwa?\nKizibu ki eky’amaanyi ekyetaaga okugonjoolebwa abakazi ababiri kye baleeta ewa Sulemaani?\nNga bw’olaba mu kifaananyi, Sulemaani agonjoola atya ekizibu kino?\nObufuzi bwa Sulemaani bwa ngeri ki, era lwaki?\nSoma 1 Bassekabaka 3:3-28.\nAbasajja abaweereddwa obuvunaanyizibwa mu kibiina leero bayinza okuyigira ki ku bigambo bya Sulemaani ebyamuviira ddala ku mutima ebiri mu 1 Bassekabaka 3:7? (Zab. 119:105; Nge. 3:5, 6)\nSulemaani yatuteerawo atya ekyokulabirako ekirungi ku ebyo bye tulina okusaba? (1 Bassek. 3:9, 11; Nge. 30:8, 9; 1 Yok. 5:14)\nEngeri Sulemaani gye yagonjoolamu enkaayana ezaaliwo wakati w’abakazi ababiri etuwa bukakafu ki ku bufuzi obujja obwa Sulemaani asingako, Yesu Kristo? (1 Bassek. 3:28; Is. 9:6, 7; 11:2-4)\nSoma 1 Bassekabaka 4:29-34.\nYakuwa yayanukula atya Sulemaani bwe yamusaba amuwe omutima omuwulize? (1 Bassek. 4:29)\nBwe tulowooza ku ngeri abantu gye baafuba okugenda okuwulira amagezi ga Sulemaani, twandibadde na ndowooza ki ku kusoma Ekigambo kya Katonda? (1 Bassek. 4:29, 34; Yok. 17:3; 2 Tim. 3:16)


Okuva 19 | Bayibuli ey'Oku Mukutu Gwaffe Ogwa Intaneeti | New World Translation\nKu Lusozi Sinaayi (1-25)\nIsirayiri ya kuba bwakabaka bwa bakabona (5, 6)\nAbantu batukuzibwa okugenda mu maaso ga Katonda (14, 15)\n19 Mu mwezi ogw’okusatu ng’Abayisirayiri bavudde mu nsi ya Misiri, ku lunaku olwo lwennyini, baatuuka mu ddungu lya Sinaayi. 2 Baava e Lefidimu+ ne batuuka mu ddungu lya Sinaayi ne basiisira mu ddungu eryo. Abayisirayiri baasiisira eyo mu maaso g’olusozi.+ 3 Awo Musa n’ayambuka eri Katonda ow’amazima, Yakuwa n’amuyita ng’ayima ku lusozi+ n’amugamba nti: “Bw’oti bw’onoogamba ennyumba ya Yakobo, Abayisirayiri, 4 ‘Mmwe mmwennyini mwalaba kye nnakola Abamisiri,+ okusobola okubasitula ng’empungu ku biwaawaatiro byange mbaleete gye ndi.+ 5 Bwe munaawuliriza n’obwegendereza eddoboozi lyange ne mukuuma endagaano yange, mujja kubeera ekintu kyange ekiganzi* mu mawanga gonna,+ kubanga ensi yonna yange.+ 6 Era mujja kubeera gye ndi obwakabaka bwa bakabona era eggwanga ettukuvu.’+ Bino bye bigambo by’onoogamba Abayisirayiri.” 7 Awo Musa n’agenda n’ayita abakadde b’abantu n’abategeeza ebyo byonna Yakuwa bye yali amulagidde.+ 8 Abantu bonna ne baddiramu wamu nti: “Byonna Yakuwa by’ayogedde tuli beetegefu okubikola.”+ Amangu ago Musa n’azzaayo eri Yakuwa ebyo abantu bye baali bagambye. 9 Awo Yakuwa n’agamba Musa nti: “Laba! Ŋŋenda kujja gy’oli mu kire ekikutte, abantu basobole okuwulira nga njogera naawe, era naawe bakukkiririzengamu.” Awo Musa n’ategeeza Yakuwa ebyo abantu bye baali bagambye. 10 Yakuwa n’agamba Musa nti: “Genda eri abantu obatukuze olwa leero n’enkya, era booze engoye zaabwe. 11 Era balina okuba nga beetegekedde olunaku olw’okusatu kubanga ku lunaku olwo Yakuwa ajja kujja ku Lusozi Sinaayi ng’abantu bonna balaba. 12 Era ojja kuteerawo abantu ensalo okwetooloola olusozi, obagambe nti, ‘Mwekuume muleme kugenda ku lusozi, wadde okulinnya ku nsalo zaalwo. Omuntu yenna anaalinnya ku lusozi ajja kuttibwa. 13 Tewabaawo omukono ogumukwatako; ajja kukubibwa amayinja oba okufumitibwa.* K’ebe nsolo oba muntu, taasigale nga mulamu.’+ Wabula eŋŋombe*+ bw’eneevuga, ng’awo abantu basemberera olusozi.” 14 Awo Musa n’akka okuva ku lusozi n’agenda eri abantu, n’abatukuza, era ne booza engoye zaabwe.+ 15 N’abagamba nti: “Mwetegekere olunaku olw’okusatu. Mwewale ebikolwa eby’okwegatta.”* 16 Awo ku lunaku olw’okusatu ku makya, ne wabaawo okubwatuka n’okumyansa kw’eggulu, n’ekire ekikutte+ ku lusozi, n’okuvuga kw’eŋŋombe okw’amaanyi ennyo, abantu bonna abaali mu lusiisira ne bakankana.+ 17 Abantu abo Musa n’abatwala basisinkane Katonda ow’amazima, era ne bayimirira wansi okumpi n’olusozi. 18 Olusozi Sinaayi lwonna ne lunyooka omukka kubanga Yakuwa yalukkako mu muliro;+ omukka gwalwo ne gunyooka ng’omukka gw’ekyokero, olusozi lwonna ne lukankana nnyo.+ 19 Eŋŋombe bwe yeeyongera okuvuga ennyo, Musa n’ayogera, era Katonda ow’amazima n’amuddamu.* 20 Awo Yakuwa n’akka ku ntikko y’Olusozi Sinaayi. Yakuwa n’ayita Musa ayambuke ku ntikko y’olusozi, Musa n’ayambuka.+ 21 Yakuwa n’agamba Musa nti: “Serengeta olabule abantu baleme okusemberera Yakuwa okumulaba, si kulwa nga bangi ku bo bafa. 22 Ne bakabona abasemberera Yakuwa bulijjo balina okwetukuza, Yakuwa aleme okubabonereza.”+ 23 Awo Musa n’agamba Yakuwa nti: “Abantu tebayinza kwambuka ku Lusozi Sinaayi kubanga watulabudde ng’ogamba nti, ‘Teekawo ensalo okwetooloola olusozi era olutukuze.’”+ 24 Naye Yakuwa n’amugamba nti: “Serengeta, okomewo ne Alooni; naye tokkiriza bakabona n’abantu okubuuka ensalo okujja eri Yakuwa aleme okubabonereza.”+ 25 Awo Musa n’aserengeta eri abantu n’abagamba.\n^ Oba, “ekintu eky’omuwendo.”\n^ Oboolyawo okumulasa akasaale.\n^ Obut., “ejjembe ly’endiga ensajja.”\n^ Obut., “Temusemberera mukazi.”\n^ Obut., “Eddoboozi lya Katonda ow’amazima ne limuddamu.”


Bukedde Online - Omutendesi wa Cranes omuggya awera kukyusa mupiira gwa Uganda\n“Nzize kukyusa mupiira gwa Uganda era hhenda kusooka kuyigiriza bazannyi mupiira gwa kulumba na ngeri gye bayinza okwegabamu,” Desabre bwe yategeezezza ng’asisinkanye abazannyi mu kutendekebwa okwasoose e Namboole.\nOmutendesi wa Uganda Cranes omuggya, Sebastien Desabre ng'alaga omujoozi gw'obutendesi bwa Uganda\nOMUZUNGU Sebastien Desabre, eyalidde obutendesi bwa Cranes, asuubizza Bannayuganda omupiira ogunyuma bw’agambye nti, “Ndi wa kawoowo era sinyumirwa kufuna buwanguzi na nzannya ya ‘ddiimuula.”\nDesabre, eyatandise emirimu ku Lwokuna amangu ddala nga yaakamala okwanjulirwa bannamawulire ku kitebe kya FUFA e Mengo, yagambye nti yonna gy’atendeseeko amanyiddwa ku ‘kawoowo’ n’ajuliza ttiimu nga Esperance (Tunisa), Wydad Casablanca (Morocco) ne Ismaily (Misiri) ze yagambye nti zizannya mupiira gwa kulumba.\nDesabre, eyayanjuddwa Edgar Watson, akulira emirimu mu FUFA, yeewaanye nti ttiimu ezo zonna yatuuka okuzivaamu ng’abawagizi b’endala bangi bakyuse okuziwagira.\n“Nzize kukyusa mupiira gwa Uganda era ng'enda kusooka kuyigiriza bazannyi mupiira gwa kulumba na ngeri gye bayinza okwegabamu,” Desabre bwe yategeezezza ng’asisinkanye abazannyi mu kutendekebwa okwasoose e Namboole.\nYasabye abazannyi okubeera abawulize mu buli kintu nti kuba obukodyo bw’aleeta bwetaaga omuzannyi ng’atadeyo ebirowoozo okubutegeera obulungi. “Tulina okukolera awamu kuba obuwanguzi tubutuukako ffenna nga ttiimu sso si nze nzekka,” Desabre bwe yayongeddeko.\nAbazannyi bonna abaayitibwa beeyanjudde mu kutendekebwa kuno ekyasanyudde Desabre n’alabula nti tajja kukkiriza atuuka kikeerezi, eyeesaasira n’atawa mujoozi gwa ttiimu ya ggwanga kitiibwa.\nOlwatuuse e Namboole, yatunuulidde abazannyi abaayitiddwa ng’alaba batono nnyo n’asaba FUFA eyongere eyite buli muzannyi gw’erowooza nti alinamu akapiira amugezese asobole okulondamu b’ayagala.\nMu kusooka, Moses Basena eyagobeddwa abadde yayita abazannyi 30, Desabre n’alagira bongerweko alondemu. Mu bamu ku bazannyi abaayongeddwaamu kuliko; Godfrey Lwesibawa, Ambrose Kirya ne Samson Kirya, Martin Kizza (Villa), Isaac Kirabira (KCCA), Moses Waiswa (Vipers), Rahmat Senfuka (Police), Abraham Ndugwa (Masavu) Mussa Esenu (Kirinya), Seif Batte (Bright Stars), Patrick Mbowa (URA), Savio Kabugo (Proline) n’abalala.\nAGAANYI EKISAAWE LWA MUTINDO;\nOlwatuuse ku kisaawe e Namboole eky’ebweru ttiimu gye yatendekeddwa, Desabre n’alagira FUFA okunoonya ekisaawe ekirala kuba Namboole kirimu obuswa obuyinza okulemesa abazannyi be okuseetula obulungi omupiira nga bw’ayagala.\nYagambye nti buli lw’otendekera abazannyi mu kisaawe ekitabakkiriza kukola by’obagamba, kitegeeza nti ne bwe batuuka ku mupiira gw’ekigendererwa, tebasobola kuzannya bulungi nga bwe wateeseteese.\nNNEESUNGA OKUKOLA N'OMUZUNGU – MATIA LULE\nLule eyaweereddwa ogw’okumyuka Desabre, yategeezezza nga bwe bali abasanyufu okukolagana naye era balinze okubaako bye bamuyigirako.\nGYE YAVUDDE BAMUKAABIRA;\nOkuva FUFA bwe yalangirira erinnya lya Desabre ku lukalala lw’abatendesi abana abasembayo, kiraabu ya Ismaily mwe yavudde balaze ennaku okuviibwako omutendesi abadde abawadde essuubi ly’okuwangula ekikopo kya Misiri (Egyptian Premier League )kye basemba okuwangula mu 2002.\nIsmaily yagirese ku ntikko ya liigi nga mu mipiira 15 ewangudde 10 n’eremagana 4 ne bakubwamu gumu.\nOmupiira Desabre gwe yasembyeyo okutendeka, baawuttudde El Rega (5-0) ku Lwokusatu.\nOkusinziira ku kiwandiiko kye baatadde ku mukutu gwa ttiimu yaabwe, abakulira kiraabu baatudde ne Desabre ne bamusaba asigale wabula ne yeerema ng’ayagala kutendeka Cranes.\nKu Lwokuna ku ssaawa 8:00 mu ttuntu, lwe yayanjuddwa ng’omutendesi wa Cranes n'aweebwa endagaano ya myaka esatu.\nVettel akyagoba ngule ya Formula One; Alayidde obutalekera Hamilton


Al Shabaab esindise abatujju ku Ssekukkulu\nAbatujju ba al-Shabab bayungudde ekibinja ky'abatujju okutega bbomu n'okutataaganya emirembe mu Uganda\nAl Shabaab eyungudde ekibinja ky’Abatujju okutega bbomu n’okutabangula emirembe mu mawanga ag’enjawulo omuli Uganda ne Kenya mu biseera by’ennaku enkulu.\nAbatujju aba al Shabaab beeyawuddemu obubinja obutonotono, era waliwo akabinja akaweereddwa ebiragiro okwesogga Uganda okutegeka obulumbaganyi bwa bbomu mu nnaku ez’eggandaalo lya Ssekukkulu n’Olusooka omwaka.\nBino olugudde mu matu ga Poliisi n’abeebyokwerinda abalala mu Uganda, ne basitukiramu okunyweza okwerinda ku nsalo zaayo omuli eya Kenya, Tanzania, Rwanda ne DR Congo.\nGavumenti ya Kenya ye yasoose okubega enteekateeka z’aba Al Shabaab n’efulumya ebimu ku bifaananyi by’abatujju n’amannya gaabwe ne bitimbibwa mu bifo ebyolukale mu kibuga Nairobi n’ebibuga ebirala ebinene mu Kenya nga balabula abantu okuloopa abatujju.\nEbifaananyi ebyafulumiziddwa by’abatujju 11 nga bonna nzaalwa za Somalia ng’abeebyokwerinda mu Kenya bagamba nti abasajja abo, be bamu ku bibinja eby’enjawulo ebyasensedde Kenya n’amawanga ag’omuliraano okuli ne Uganda.\nAbatujju 11 Kenya be yatimbye ebifaananyi byabwe kuliko: Abdifatah Abubakar Abdi, oluusi eyeeyita Musa Muhajir, nga yabeerako e Mombasa nga tannaddayo Somalia era ono agambibwa okubeera nga y’akulira ekibinja ekyasindikiddwa mu Kenya.\nAbalala ye; Abdifatah Abubakar Abdi, Abdalla Muumin Abdalla, Suleiman Mohamed Awadh, Abdalla Siraj Marum, Mohamed Ali Ahmed, ne Hussein Said Omar, amanyiddwa nga Babli, ng’ono muto w’omu ku batujju abasinga okunoonyezebwa mu Kenya ayitibwa Ahmed Said Omar, wabula yakazibwako erya Dogo.\nWaliwo ekibinja eky’abatujju abalala abakulirwa, Issa Abdalla Ahmed, amanyiddwa nga ‘Kauni’ ne Abdikadir Abubakar Abdikadir nga kino kirowoozebwa okuba nga kyasindikiddwa mu Uganda.\nEkibinja ekirala nakyo kiduumirwa, Anwar Yogan Mwok ne Omar Patroba Juma, eyakazibwako erya Patroba Juma Owiti, nga bano bagambibwa okukulira ekibinja ekyakuguka mu kutabula ebiragalalagala ne bakolerera bbomu zirwasamayinja.\nBombi, Mwok ne Juma banoonyezebwa gavumenti ya Kenya olw’olukwe lwe baali baluse okutega bbomu ku nkambi y’amagye e Buare mu June omwaka oguwedde.\nMwok, ow’emyaka 35, yali Mukristaayo wabula n’akyuka n’adda mu Busiraamu mu 2013 ne yeegatta ku Al Shabaab era yali muzannyi wa mupiira mu kiraabu ya Mathare United Football Club e Kenya.\nWaliwo n’abatujju abalala babiri; Ismael Mohammed Shosi eyakazibwako Ismael Mmanga, ng’ono alina ekibinja omuli Mahir Khalid Riziki, Hamisi Mwacheta eyakazibwako erya Bilal ne Abubaka Majani.\nOmwogezi wa Poliisi mu Kampala n’emiriraano, Patrick Onyango yategeezezza nti ebyokwerinda munda mu ggwanga ne ku nsalo zonna binywezeddwa, tewali ajja kutabangula mirembe gya Bannayuganda mu nnaku enkulu.\n“Njagala okukakasa Bannayuganda Poliisi n’ebitongole ebikuuma ddembe byeteeseteese bulungi okubakuuma si mu nnaku nkulu zokka wabula ebbanga lyonna.\nEbiri e Kenya tubigoberera era tukolaganira wamu ne bannaffe abo”, Onyango bwe yategeezezza.\nOnyango yasabye abantu okubeera obulindaala bayambeko ku Poliisi okugitemyako singa wabaawo embeera yonna oba omuntu gwe beekengedde.\nYagambye nti wadde abagoba ba takisi mu kiseera kino ne bbaasi baagala nnyo ssente nga batwala abantu n’emigugu abagenda okulya Ssekukkulu, balina okusooka okwekenneenya biki omusaabaze by’asibye mu mugugu balyoke baguteeke mu bbuutu.\nYasabye n’abaamaduuka mu akeedi beegendereze nnyo abeefuula bakasitoma ne basaba babaterekere ku bintu byabwe nti tebakkiriza kubanga abatujju bayinza okukozesa omukisa guno ne batta abantu abawera mu kitundu ekyo.


Omuyimbi David Lutalo agulidde abawagizi be emijoozi gy’okuddukiramu emisinde gy’aKabaka birthday run 2022 2022 – CBS FM\nin BUGANDA, Uncategorized\nKatikkiro Charles Peter Mayiga ng’akwasa omuyimbi David Lutalo emijoozi gy’emisinde gya Kabaka 2022\nKatikkiro wa Buganda Charles Peter Mayiga akunze Obuganda bwonna okwongera okujjumbira okugula emijoozi gya Kabaka Birthday run 2022 egigenda okubaawo nga 3rd July, nókugwera mu ssaza lya Beene Buddu e Masaka, okubugiriza Maaso Mooji eyasiimye okulabikako eri Obuganda mu kuggulawo empaka z’emipiira gy’amasaza 2022, gigenda kubaawo ku lwomukaaga luno nga 25 June.\nKatikkiro abadde asisinkanye omuyimbi David Lutalo ne kitunziwe Yasin Kaweesi, abaguze emijoozi gy’emisinde 100 mu Bulange e Mengo.\nKatikkiro agambye agambye nti kisobokera ddala okukozesa ebitone okulwanyisa endwadde enkambwe munsi yonna, nga mukenenya néndala.\nKatikkiro awadde bannabitone amagezi okumanya nti emirimu gyebakola gyankizo era givaamu ensimbi mpitirivu, naabasaba okugiwa ekitiibwa ekimala n’obudde , ate bafulumye obubaka obulimu ensa.\nMinister w’abavubuka ebyemizannyo n’okweewummuza mu Bwakabaka bwa Buganda Owek. Henry Moses Ssekabembe Kiberu agambye nti okukiika kwa David Lutalo e Mbuga kabonero akalaga nti muntu ayagala ennyo Obwakabakabwe, era awa ekyókulabirako ekirungi eri abavubuka.\nDavid Lutalo mu kwogerakwe yebazizza Obwakabaka olwokulabira ewala néssaawo emikutu gy’ebyempuliziganya egitumbudde abavubuka mu bisaawe ebyenjawulo, neyeeyama okuwagira enteekateeka z’obwakabaka endala nyingi.


Ebintu bya pulasitiika biwambye okuzimba\nEkibiina ekiyamba abalema kitandise okukoz...\nPULEZIDENTI Museveni atongozza enguudo mu kibuga ky'e Kabale n'aggulawo ne ofiisi y'ettaka n'akubiriza abantu baayo okukyusa ennima bave ku birime ebirwawo okukula, balime ebyo ebikula amangu ng'obummonde obuzungu.\nEkibuga ky'e Kabale kyaweereddwa obuwumbi 13 n'obukadde 500 okuva mu Gavumenti ne World Bank ziyambeko mu kukola enguudo eziweza obuwanvu bwa kkiromita ssatu (3) okuli Kigongi, Nyerere, Nyerere Avenue, Bank Lane, Keira ne Nkunda mu nteekateeka emanyiddwa nga Urban Support to Municipal Infrastructure Development Project (USMID).\nMuseveni era yakwasizza n'abantu ebyapa by'ettaka lyabwe n'abakubiriza okukola ennyo basobole okweggya mu bwavu.\nYagambye nti, mu kifo ky'okulima omuwemba ogukula mu myezi musanvu, ekibalo ekituufu kiba singa omuntu alima obummonde obuzungu obukulira mu myezi esatu, afuna sizoni bbiri n'afuna amagoba mangi okusinga alimye omuwemba. Museveni yawerekeddwaako Katikkiro wa Uganda Dr. Ruhakan Rugunda, minisita omubeezi ow'ebyensimbi David Bahati, ne Minisita omubeezi ow'ebyamayumba Chris Baryomunsi. Yagambye nti, si kibi okwagala obuwangwa naye engeri eggwanga gye liri mu kulwana okutereeza ebyenfuna, abantu balina okukozesa ettaka lyabwe okulima ebintu ebivaamu ssente.\nOmu ku batuuze b'e Kabaale yagambye Museveni nti, yiika emu ey'obummonde, agiggyamu obukadde buna buli lulima era ono Museveni yamusanyukidde nnyo n'asaba abalala okumulabirako. Museveni bwe yabadde aggulawo ofiisi y'ettaka yagambye nti, abantu babadde babonaabona okufuna ebyapa nga balina kugenda Ntebe kyokka okuva lwe bagguddewo ofiisi e Kabale, abantu bagenda kwanguyirwa.\nAbantu abasoba mu 7,000 be bagenda okuweebwa ebyapa mu ttunduttundu lya Kigezi nga ku bano 5,980 bagenda kuweebwa byapa bya bwannannyini obwenkomeredde ate 1,865 ebyabwe bya ttaka ery'ensikirano. Museveni yasoose kusisinkana bakulembeze ku mitendera egy'enjawulo omwabadde ne bassentebe ba NRM n'abatuma baddeyo basomese abantu engeri y'okweggya mu bwavu.\nPulezidenti agenda kuwa ab'e Busoga ssente okukola emirimu


Bukedde Online - Sharita Mazzimawanvu ayanjudde omusajja omulala\nSharita Mazzimawanvu ayanjudde omusajja omulala\nAbawagizi ba Chris Evans bamutaganjudde omutwe...\nOw'e Mayuge - Busoga awangudde obwannalulungi...\nBy Martin Ndijjo\nAdded 30th June 2018\nSharita Mazzimawanvu akiggadde! Wayise akabanga ng’amaze okwezza ku mudaala era babadde bamulambula nga naye bwe yeetegereza era kati alabika atuuse okuguvaako.Akyazizza omusajja we omupya n’akontola nti “aboogera muddeemu mwogere.”\nOmukolo gwabadde wa ssenga we ku kyalo Nalubabwe mu ggombolola ye Nabbaale mu Mukono, kyokka wabadde oyinza okuguyita ogw’okwanjula olw’ebintu omusajja bye yatutte n’engoye ez’enjawulo Sharita ze yakyusizza.\nOluvannyuma lw’okukyala Sharita ne bba baalinnye ennyonyi ne boolekera e Dubai gy’abadde okumala akabanga mu kuwummulamu, yakomyewo mu ggwanga gye buvuddeko.\nOmukolo gwabaddewo omwezi gumu n’ekitundu emabega kyokka olw’okutya okutaataaganyizibwa n’okwewala ebigambo by’abantu, Sharita yasalawo okugukuuma nga gwa kyama era n’akuutira abantu ababale abaaguliko obutabaako kye boogera yadde okulaga ekifaananyi kyonna, okutuusa ye kennyini lwe yafulumizza ebifaananyi bye yatadde ku mukutu gwe ogwa Facebook ku Lwokuna ekyalowoozesa abantu nti gwabaddewo ku wiikendi.\nMu bifaananyi bye yataddeyo talaga mwami we era ebyo mwe balabikira bombi obwedda amusalako, abantu ne basigala nga beebuuza oba aliko obuzibu! Sharitah awereeza pulogulaamu y’emikolo n’embaga ku Delta TV era omukozi ku Super FM ali mu nteekateeka za kutongoza bufumbo bwe obupya oluvannyuma lw’okwawukana n’eyali bba Kiwanuka Mutaawe.\nMu 2016 yaddukira mu kkooti e Nakawa n’agisaba okugattululwa (Divorce) ne Mutaawe omusuubuzi w’omu Kampala ekyakolebwa. Ensonga tezaawanvuwa nnyo kubanga buli omu alabika yali yakeetebwa dda munne.\nBukedde yamutuukiridde ku ssimu era bwe yabuuziddwa amannya n’ebikwata ku musajja gwe yakyazizza, Sharita yagaanye okumwogerako ng’agamba nti akyayagala kumukuuma nga wa kyama.\n“Nafulumizza ebifaananyi ebyo okusirisa abo ababadde banjogerera n’okusimbako abasajja abalala, ebikwata mu musajja wange omupya mubeere bagumiikiriza mujja kubimanya mu kiseera ekituufu naye kye njagala mumanye kati nina wennyimiridde.\nEbyaliwo byaliwo sisuubira kuddamu. Nnali muto naye kati nkuze era ntegeera bulungi era okufuna ono kwabadde kusalawo kwange nga ndaba y’oyo ansaanira ate nga ffembi twetegeera era twagalana” Bwe yasabiddwa okubaako ebitonotono ebikwata ku musajja by’ayogera, Sharita yagambye nti “ Naye abantu muli bazibu, ne musibako n’abasajja abakadde.\nNga bw’owulira nti nze Mazzi Mawanvu, ono gwe nafunye akyali mbooko, amalako era namusuubiza okumuzaalira n’abaana ekirungi nkyali muwala muto.” Omu ku mikwano gya Sharita ataayagadde kumwatuukiriza yategezezza nti omulenzi gwe yakyazizza nkuba kyeyo mu Amerika kyokka ne wano mu Uganda atera okubeerawo.\nSharita okukakasa nti kati ali mu laavu, yatadde obubaka ku mukutu gwe ogwa Facebook omuli obugamba nti; “Katonda bwakuwa omukyala omulungi tomutwala nga kyakuzannyisa kubanga abasajja abalala bangi ebbali basabirira kumutwala.\nMwagale, mulabirire era omuyise bulungi….” ebigambo bino n’ebirala abantu abamu obwedda bagamba kirabika yabadde abiwereeza eyali bba Mutaawe. So ng’ate n’abamanyi Mutaawe bagamba nti naye gyali agamba nti yafuna obuweerero era kati aliko ku kanyama! Sharitah era yategeezezza Bukedde nti ategeka kwanjula na mbaga mu bwangu kubanga tebaagala kukukuta.\nMu October wa 2016, Sharitah yategeeza Bukedde nga bwe yagenze mu kkooti e Nakawa n’awawaabira Mutaawe olw’obutatuukiriza bisuubizo bye yakola naye nga bagattibwa mu bufumbo obutukuvu nga August 27, 2011.\nKKOOTI YASOOSE KUBAAWUKANYA NE MUTAAWE\nSharitah yategeezezza Bukedde nti kkooti yakkiriza okubaawula era omusajja gwe yafunye yatandise dda okumumalako ennaku.\nSharita ayagala nnyo Dubai era olwavudde ewa ssenga yasabye omusajja bawummulireko eyo so ng’ate n’olwamala embaga ne Mutaawe hanemuuni yali Dubai.\nSharitah agamba nti ensonga eyasinga okumwawula ne Mutaawe bwe butabeera mwesimbu ate nga ne bw’amusaba okwetonda nti ng’omusajja agaana n’asigala ku kimu kya kwegaana.\nYagambye nti ennyumba kkooti gye yakkiriza akulizeemu abaanabe e Kyanja, tagenda kugirekera Mutaawe wadde ng’omusajja gwe yafunye yamuwadde buli kimu ky’ayagala kubanga era abaana be ababiri yabazaala mu Mutaawe era ye Mutaawe ng’omusajja alina obuvunaanyizibwa okubalabirira.\nAgamba nti n’essente 55,000/- kkooti ze yasala Mutaawe azimuwenga buli wiiki nazo tezimala naye ekyo yakivaako kubanga ye mukazi mukozi nnyo agattako ezize.\nYagasseeko nti ekyamuluma be bantu abamu abaasoma obubi ekiwandiiko ssente ezo ne bazisavuwaza ne baziyita 550,000/- ekitaali kituufu.\nEnsonda zaategeezezza Bukedde nti omusajja ono Sharitah nga kati yeeyita Sharitah Mazzi Mawanvu, yamusanga mu Bulange e Mmengo awaali omukolo omukozi wa tivvi ya Delta ono gwe yali akwata ku kkamera olwa pulogulaamu y’abagole gy’akola, olwo Nnaalinya n’amutegeeza nga bw’alina omusajja omuntumulamu.\nSharitah agenda okuwuliriza nga waliwo omulamwa ne bakkaanya n’omusajja nga naye yaliwo ku mukolo ogwo era kye yasookerako kumuwa nnyumba n’amusuubiza n’okumutwala mu Amerika.\nSharitah yategeezezza nti bino bya nsi ye taliiwo kulaba nnaku era essaawa eno mu Uganda ayinza okuba nga ye muntu asinga obusanyufu.\nAmannya g’omusajja n’ekifaananyi yagambye nti tayagala bantu kubimanya kati kubanga alina bangi abamuwalana n’abeesoma edda okwonoona obulamu bwe n’obufumbo bwe obunaddako abamulwanyisa.\nSanyuka Ne wiikendi,\nNameere asonyiye Faridah Nakazibwe\nAni taata w'omwana wa Juliana?\nA Pass yeegobye mu luyimba lwa Bebe Cool olwa Corona Distance\nBba wa Sharita omupya yaakanjulwa abakyala basatu\nBba wa Sharita omupya awanze omuliro\nEbya Sharita bibi; Omusajja gweyafunye omupya yecanze


Bukedde Online - Mukuume eddembe naddala mu kiseera ky'okulonda - Mayiga\nMukuume eddembe naddala mu kiseera ky'okulonda - Mayiga\nAbasajja mmwe muwaga abawala okukunama - Katikkiro\nNnaalinnya awadde Katikkiro nsalessale wa ...\nAdded 8th February 2016\nKatikkiro agambye nti kino okukikola abazadde balina okukuza abaana n'empisa kuba omuntu akuziddwa n'empisa aba n'ensonyi ate nga waabuvunaanyizibwa.\nKatikkiro wa Buganda, Charles Peter Mayiga ajjukizza Obuganda okukuuma emirembe naddala mu kiseera ky'okulonda n'ekiseera ng'okulonda kuwedde.\nBino kamalabyonna wa Buganda abyogeredde mu lukiiko lwa Buganda olusoose omwaka guno olugguddwawo enkya ya leero (Mmande) omukubiriza w'olukiiko Nelson Kawalya.\nMu kusooka omwami wa Ssabasajja okuva ebweru, atwala essaza lya Mid West mu America, Luzzi Dick Kakande alayiziddwa munnamateeka Richard Mulema Mukasa ne yeeyama okugondera n'okuweereza Kabaka awatali kumutiirira.\nKatikkiro Charles Petere Mayiga mu kiseera ky'ekimu ayanjulidde olukiiko obuwanguzi Ssaabasajja bwe yatuuseeko, bwe yawangudde omusango gw'okumugaana okugenda e Bugerere.\nKatikiro Mayiga agambye nti buli muntu alina eddembe okwetaaya mu nsi ye, n'olwekyo Kabaka okumugaana okulambula abantu be mu Bwakabaka bwe nga okugenda e Bugerere kwali kutyoboola ddembe lye era n'asaba kireme kuddibwamu.\nBya Pius Kyandya\nOmuvubuka eyeesuudde okuva ku kizimbe kya Mabiriizi bamusiibudde e Mulago\nKadaga awakanyizza okuwera ebizindaalo\nOmusajja ayagala kunzita


Bukedde Online - Katikkiro Charles Peter Mayiga alonze olukiiko olunategeka okuziika kwa Kayima\nAbalina ebitone mukozese omukisa gwe mufuna...\nAbaana b’eyali ow’Essiga lya Kanajje batanziddwa...\nOlukiiko oluteesiteesi lw'okuziika kw'omwami w'Essaza lya Mawokota Kayima lwa kukulirwa minisita Joseph Kawuki\nKayima ng'awera mu maaso ga Ssaabasajja ku mukolo ogumu\nKatikkiro Charles Peter Mayiga, abikidde Obuganda okufa kw'abadde omwami wa Kabaka ow'essaza ly'e Mawokota David Ssekyeru Kayima eyagudde mu kinaabiro ku Lwokubiri ekyavuddeko okufa kwe.\nKatikkiro era ataddewo olukiiko olugenda okukola ku nteekateeka z'okuziika nga luno lugenda kukolaganira n'abenju y'omugenzi okutambuza eby'okuziika.\nMu kiwandiiko ekisomeddwa minisita w'olukiiko n'amawulire e Mmengo, Noah Kiyimba, Katikkiro yasaasidde abantu ba Mawokota ne Buganda okutwaliza awamu olw'okuviibwako omuntu abadde omukozi ate ng’ayagala Kabaka we.\nKayima Ssekyeru mu ttaayi ey'ebikuubo ng'aliko by'ayogera ne minisita Kawuki ku Bulange gye buvuddeko.\nOlukiiko lwakukulemberwamu minisita omubeezi owa gavumenti ez'ebitundu, Joseph Kawuki, ng’amyukibwa Ssekiboobo Alex Benjamin Kigongo. Ate Hajji Twaha Lwanyaga Kibalizi Katambala nga ye muwandiisi.\nAbalala kuliko; omumyuka asooka owa Kayima, Gabriel Kabonge, omumyuka owookubiri owa Kayima, Hajjati Rehema Kasibante, Kaggo Agnes Ssempa, n'abalala.\nOmumyuka asooka owa Kayima, Gabriel Kabonge omu ku bali mu nteekateeka z'okuziika.\nObuweereza bw'omugenzi mu Bwakabaka\n1. David Ssekyeru yafuuka Kayima mu 2013 okutuusa w'afiiridde.\n2. Abadde mukiise mu Lukiiko lwa Buganda.\n3. Yaliko omumyuka wa Mutuba II Kiringente okuva mu 2010 okutuuka mu 2013.\n4. Yaliko Ssentebe wa Bulungibwansi mu Buganda mu 2010\n5. Abadde ne Diguli mu by'eddiini (Theology)\n6. Yafuna dipuloma mu kunoonya obutale.\n7. Abadde mulimi ow'emmwaanyi omututumufu era nga mulunzi.\n8. Abadde asomesa abantu ku by’obulimi.\n9. Abadde musuubuzi wa mmwaanyi n'ebintu ebirala era ng’abadde akamula omubisi gw'amatooke ng’agutunda mu mawanga ga Bulaaya.\n10. Y'abadde ajenti w'amazzi g'Obwakabaka aga Olwendo mu Mawokota.\n11. Mubuulizi wa njiri.\nAbadde mufumbo ne Jesca Ssekyeru nga balina n'abaana.\nMinisita Noah Kiyimba ng'ayanjula enteekateeka z'okuziika ku Bulange -Mmengo\nOmumyuka wa Kayima ayogedde ku mukamaawe.\nGabriel Kabonge, abadde omumyuka asooka owa Kayima ategeezezza nti, omugenzi abadde amaze ebbanga lya wiiki ssatu nga takyetaba mu nkiiko za Ssaza nga teyeewulira bulungi nga n'omulundi ogwasembyeyo olukiiko yalagidde ne lutuula mu makaage e Katende ng’ayagala abeereko by'ateesa ku kulwanagana okwaliwo wakati w'abazannyi b'Essaza ly’e Mawokota ne Buddu.\n"Era twatuula wuwe n'atugabula n'okutugabula. Yatusaba bulijjo okukuumanga empisa bwe tuba twagala obuwanguzi n'okwongera okuba obumu bwe tuba baakutwala essaza lyaffe mu maaso," Kabonge bwe yagambye.\nYayongeddeko nti, Kayima yabakubirizza okwanguya buli omu okutuukiriza obuvunaanyizibwa obwamukwasibwa ku nteekateeka yaabwe okuzimba ekyalo ky'ebyobuwangwa ku Ssaza okwongera okufuula ekifo eky'ebyobulambuzi.\nAbadde ayagala Ebika bitandike okukiikanga ku Ssaza buli wiiki okumalako omwaka mu ngeri ey'okutumbula ebyobulambuzi.\nKatambala Lwanyaga ye muwandiisi w'olukiiko oluteesiteesi\nDdereeva we naye ayogedde\nAbadde ddereeva w'omugenzi, Asadu Ssemwogerere ku ssimu yategeezezza nti ebbanga ddene ly'amaze ng’avuga omugenzi era oluusi abaddenga asalawo ne yeevuga wadde abadde oluusi atawaanyizibwa puleesa.\n"Naye abadde antwala nga mwana, ng’ambuulirira naddala ng’ayagala okulaba nga nneezimba. Mpulira nnemereddwa okumwerabiramu wadde eddakiika," Ssemwogerere bwe yagambye.\nKayima David Ssekyeru,\nMuganda w'omugagga Kirumira attiddwa mu bukambwe eKireka; Omulambo gwe bagusibidde mu bbuutu y'emmotoka ye


Bukedde Online - Gwe baatumye kudduuka afiiridde mu mwala\nAmazzi gasazeeko kkampuni ya bisikwiti e...\nABATUUZE ba zooni IV e Mutungo bafunye entiisa oluvannyuma lwa mutuuze munnaabwe eyabadde atumye omwana we okumuleetera ebyokulya ku dduuka okugwa mu mwala n’afa mu nkuba eyatonnye ku Lwokuna.\nPoliisi ng’eteeka omulambo ku kabangali. Mu katono ye mugenzi Angel\nWilson Lwango,Taata w’omwana Angel Owabashabo, 7 eyafiiridde mu mwala yagambye nti, zaabadde ssaawa 4:00 ez’oku makya n’atuma Owabashabo ne muto we Sanchez Kwizera ku dduuka abagulire ebyokulya by’okunywera ku caayi.\nKyokka baabadde bakyali mu nnyumba, Kwizera n’ajja ng’akaaba n’abategeeza nga Owabashabo bw’agudde mu mwala. Lwango yagambye nti yayanguye okugenda mu kifo we yagwiriddemu kyokka yagenze okutuukawo ng’amazzi gaamututte dda.\nKigambibwa nti Owabashabo okugwa mu mazzi yabadde agezaako kuggyayo ngatto ye kyokka n’asirittuka n’agwa mu mwala.\nEric Ndawula, omu ku baagezezzaako okumutaasa yagambye nti bwe baawulidde amawulire baayanguye okumutaasa naye ne kitasoboka kubanga amazzi gaabadde gamaze okumukulukusa. Baayise poliisi n’etandika okunoonya kyokka ne balemwa okumufuna.\nKu Lwokutaano bazzeemu okumunoonya nga bayambibwako balubbira ba poliisi n’abatuuze.\nKu ssaawa 10:00 ez’olweggulo baazudde omulambo gwe mu mwala oguli mu kitundu ekimanyiddwa nga Canana okuliraana Kasokoso.\nFaisal Sebayiga, kkansala w’omuluka gwa Mutungo 1 yategeezezza nti emyala gy’e Mutungo giri mu mbeera mbi era baategeezaako KCCA naye tennaba kwanukula mulanga gwabwe.\nYakuutidde abazadde okufaaayo okukuuma obulungi abaana baabwe naddala mu kiseera kino eky’enkuba olw’embeera ey’emyala mu kitundu.\nOmumyuka w’omwogezi wa Poliisi owa Kampala n’emiriraano, Luke Owoyesigyire yagambye nti baafunye amawulire g’omwana okugwa mu mazzi ne basindika abaserikale okumunoonya, omulambo gwe ne baguzuula ku Lwokutaano nga December 27, 2019.


Bukedde Online - Kiwanda ne Nabakooba basimattuse okugajambulwa\nLuwalira awabudde Gavt. ku by’ekkomo ku myaka...\nOmusika wa maama w’omulamuzi Kavuma assiddwaako...\nJudith Nabakooba omukyala owa Mityana Disitulikiti\nPOLIISI eyongedde eryanyi ku bantu abeesomye okulumbagana ababaka ba Palamenti olw’endowooza zaabwe ku kiteeso ky’okuggyawo ekkomo ku myaka gy’Obwapulezidenti.\nBalaalise okukwata buli muntu anaakozesa effujjo ku mubaka yenna era ne bassaawo n’obukuumi obw’enjawulo ku babaka abalina okutiisibwatiisibwa. Omumyuka w’omwogezi wa Poliisi mu ggwanga, Polly Namaye yagambye nti bafunye lipoota eziwerako ku bantu naddala abavubuka abagezaako okulumba ababaka era nga kino kyatandikira ku William Ntege (Kyuma kya Yesu) eyalumba omubaka Simeo Nsubuga ku mukolo gwa Kabaka e Mubende ne wabaawo akanyoolagano.\nNamaye yagambye nti ababaka ababatuukiridde babayambye okubawa abakuumi (VIPPU) kyokka kati amaanyi bagazzizza ku kukwata abantu abakozesa effujjo ku babaka mu kifo ky’okubatikka ebirowoozo byabwe. Ku nkomerero ya wiiki ewedde, Minisita Godfrey Kiwanda (Mityana North) n’omubaka omukyala owa Mityana, Judith Nabakooba baalumbiddwa abantu abaabadde bagezaako okukola effujjo ku mukolo gw’okutongoza oluguudo ogwabadde gutegekeddwa e Mityana.\nSsentebe wa disitulikiti y’e Mityana, Joseph Luzige yategeezezza Bukedde nti ebyatuuse ku Kiwanda ne Nabakooba terwabadde lukwe lupange wabula abavubuka baakikoze ku lwabwe. Luzige okuvaayo, kiddiridde omubaka Judith Nabakooba okulumiriza nti waliwo Bannabyabufuzi abaawadde abavubuka abo ssente okubakolako effujjo n’asaba Poliisi y’e Mityana okuyigga mu bwangu abavubuka abo bavunaanibwe.\nEffujjo lyakoleddwa ku mukolo ogw’okutongoza okukola oluguudo lw’e Kalalo-Kiyoga- Namutidde –Kalangaalo, ogwabaddewo ku Lwokutaano nga gwetabiddwaako abakulembeze n’abakungu ba disitulikiti y’e Mityana okwabadde ne Minisita omubeezi ow’ebyobulambuzi, Kiwanda nga y’akulira n’akakiiko ka disitulikiti ak’ebyenguudo. Omukolo gwatandise mu ttuntu ku Lwokutaano nga ssentebe wa LC V, Joseph Luzige yakiikiriddwa omumyuka we, Sarah Sentamu eyayogedde ku lwa disitulikiti n’oluvannyuma n’ayita Minisita Kiwanda okwogera.\nKiwanda olwakutte akazindaalo, abavubuka abaabadde bayimiridde mu kifo ekyesuddeko akabanga okuva ku mukolo baatandise okumuhoola n’okumukuba olube nti talina by’ayogera kubanga y’omu ku baalidde mu Bannayuganda olukwe ne ‘bagikwatako’ era tebamwetaaga mu kitundu kyabwe si ka luguudo. Abavubuka baabadde batandise okwesoma ng’abamu baagala kusembera ku mukolo bakole effujjo, omuduumuzi wa poliisi e Mityana, Emmanuel Mafundo n’atuuka ne kabangali eriko abaserikale olwo abavubuka ne beesega kyokka baasigadde bayimiridde akabanga katono okuva ku mukolo.\nKiwanda yayogedde n’ategeeza abaabadde ku mukolo nti ekimuleese si bya ‘kugikwatako oba butagikwatako’ wabula bya nkulaakulana n’asuubiza nti okuva ekiteeso lwe kyaleeteddwa mu Palamenti omubaka Raphael Magyezi n’aweebwa olukusa okuleeta ebbago ly’etteeka, agenda (Kiwanda) kukuba enkuhhaana okwebuuza ku bantu era kye banaamutuma ky’agenda okuzzaayo mu Palamenti.\nYayogedde ku by’enguudo mu disitulikiti n’oluvannyuma ne yeegattibwako Sarah Sentamu n’abakungu ba disitulikiti okulinnya ku tulakita egenda okulima oluguudo ne batongoza omulimu. Sarah Sentamu yategeezezza Bukedde nti wadde abatuuze abamu baabadde bawera nti tebagenda kukkiriza Kiwanda kulima luguudo kuba yasembye ‘ekwatibweko’ kyokka yabannyonnyodde nti Kiwanda si y’agenda okulima ekkubo wabula disistulikiti n’abajjukiza nti si buvunaanyizibwa bwa Kiwanda okulima amakubo wabula bwa disitulikiti.\nKansala w’eggombolola y’e Kalangaalo ku disitulikiti, Lewis Lule Matovu yategeezezza Bukedde nti Nabakooba yatuuse ng’omukolo guwedde kuba baaguyisizza mu bwangu olw’embeera eyabaddewo era Nabakooba we yatuukidde ng’abantu abamu baatabuse dda era naye ne bamutabukira ne bamulemesa n’okuva mu mmotoka. Poliisi naye yamutaasizza n’akyusa emmotoka n’avuga ng’adda e Mityana. Nabakooba yalumirizza nti waliwo bannabyabufuzi abaaguze abavubuka abo okubakolako effujjo era nti baabadde baalubatu nga n’abamu baapangisiddwa kuva mu kibuga ky’e Mityana ate abalala Kampala.\nWabula Kiwanda yagambye nti tewali kyabaddewo era omukolo ogw’okutongoza okukola oluguudo gwakoleddwa ne guggwa bulungi nga tewali akoze ffujjo nga bwe kigambibwa. Kyokka Luzige yagambye nti wadde teyabaddewo ku mukolo, yafunye lipoota eraga akavuyo akaabaddewo era n’asambajja ebigambibwa nti abaagezezzaako okukola effujjo baapangisiddwa bannabyabufuzi


Bukedde Online - Jas Mangat awangudde ez'e Mbarara\nOchan yeegaanyi eby’okulemesa Cranes okuva...\nJas Mangat awangudde ez’e Mbarara n’awera...\nNNANTAMEGGWA wa 2012, 2013 ne 2016 mu mmotoka z'empaka Jas Mangat awangudde empaka z'e mbarara n'alabula abavuzi abalala nti mwaka guno si wa kuzannyira mu mukisa gutwala ngule.\nMangat agoba ngule ya kuna mu byafaayo asobole okwenkana Charlie Lubega eyaziwangula mu 2001, 2002, 2003 ne 2005. Wadde nga Mangat abadde amaze omwaka nga teyeetaba mu muzannyo, ategeezezza nti ku luno wakumalako kalenda ng'avuga era engule agyetaaga.\n“Ndi musanyufu nti mbadde maze ebbanga nga sivuganya kyokka bwenkomyewo ntandikidde ku buwanguzi. Obuwanguzi bundaze nti nkyasobola okusitukira mu ngule y'omwaka singa siddiriza muliro mu mpaka eziddako.\nNja kuwaayo buli ekisoboka nsobole okusitukira mu ngule eno.” Mangat bw'agambye.\nZino empaka ze zaguddewo kalenda yomwaka guno nga nnantameggwa w’omwaka oguwedde, Christakis Fitidis amalidde mu kyakubiri n'addirirwa nnantameggwa wa 2011, Susan Muwonge era ng'empaka eziddako zigenda kubumbujjira Jinja mu wiikendi esooka oy'omwezi gwa march.\nWadde nga Mangat awangudde oluvannyuma lwokumalayo enkontana zonna, abavuzi abalala abaddiridde tebamazeeyo nkontana. Empaka zaabadde za kutambulira ku nkontana 10 kyokka mu lusembayo Mangat ng'amaze okuluvaamu, Adam Rauf eyabadde amuddiridde mu kusimbulwa yalemereddwa okulumalako emmotoka ye bwe yafiridde mu kkubo wakati n'eremesa endala ezandibadde zigigoberera okuyitayo.\nKitutte ebbanga emmotoka ya Rauf okugyibwa mu kkubo kyokka olwokuba ezaabadde zigigoberera zibadde zimaze okusimbula, abategesi basazeeyo olukontana olwo ne lusazibwamu kuba babadde tebakyalina ngeri gye babalamu budde bw'abo abasibiddwa emmotoka ya Rauf.\nBuli muvuzi abadde mu lukontana luno ng'oggyeeko Rauf, aweereddwa obudde bwe bwebumu n'obwo Mangat bwe yakozesezza mu lukontana olwo.


Bukedde Online - Eyali kafulu wa Cranes agiwadde obukodyo ku Zambia: Erumbe\nEyali kafulu wa Cranes agiwadde obukodyo ku Zambia: Erumbe\nAbazannyi ba KCC abapya basuubizza abawagizi...\nBARNABAS Mwesiga eyaliko omuzannyi wa Cranes ate n’agitendekako wakati wa 1986 ne 1988, ategeezezza nti mugumu nti Cranes egenda kumegga Zambia eyitewo okuzannya mu za Afrika ez’akamalirizo omwaka ogujja (2013) e South Africa.\nMwesiga eyali mu ttiimu eyazannya Zambia mu 1975, ategeezezza nti, “Embeera eno bw’eti yaliwo mu 1975, Cranes mwe nnali bwe yasooka okukyalira Zambia ebyembi ne batuwangula (2-1). Wabula eyali omutendesi mu biseera ebyo, David Otti yatugumya era bwe twabakyaza e Nakivubo twabakuba ggoolo 3-0 ne tubawandulamu.”\nKw’olwo, Cranes yayitamu ne yeetaba mu za Afrika (1976) ezaali mu Ethiopia n’ewandukira ku luzannya olusooka mu mpaka ezaawangulwa Morocco.\nCranes ezannye eza afrika ezaakamalirizo enfunda 5 omuli eza; 1962 lwe yakwata ekyokuna, 1968, 1974 ne 1976 lwe yakoma ku luzannya olusooka ssaako eza 1978, lwe yakubwa Ghana (2-0) ku fayinolo, era nga Uganda z’ekyasembyeyo okwetabamu.\nMwesiga yagasseeko nti Zambia terina kya maanyi ky’esinza Uganda wabula beetegeka mangu nga kino Cranes ky’erina okukola.\nWabula yawadde omutendesi Bobby Williamson amagezi, afalaasire abazannyi be obutazannya na kiwuggwe kuba ekitone bakisinza abazannyi ba Zambia.\n“Bobby atendeke omupiira ogw’okulumba kuba Zambia egenda kuba etya okuteebwamu omwayo ekitegeeza nti singa Cranes ebalumba, esobola okubakozesa ensombi,” Mwesiga bwe yagambye.\nYakikkaatirizza nti abazannyi tebalina kutya Zambia olw’okuba y’erina ekikopo, bakisse mu mitima gyabwe nti basobola okugimegga nga bwe gwali mu 1975.


Fumiitiriza ku Kwagala kwa Yakuwa Okutajjulukuka | Ogw’Okusoma\nEBYAFAAYO EBIKWATA KU BULAMU BW'AB'OLUGANDA “Ebizinga Ebingi Ka Bijaganye”\nFumiitiriza ku Kwagala kwa Yakuwa Okutajjulukuka\nWeeteekereteekere Ensi Empya\nWeegendereze Abo b’Ofuula Mikwano Gyo\nBye Tuyigira ku Yowaana\nOKUVA MU TTEREKERO LYAFFE “Yakuwa Yabaleeta mu Bufalansa Muyige Amazima”\nOmunaala gw'Omukuumi—Ogw'Okusoma mu Kibiina | Agusito 2015\nBISOME MU Albanian American Sign Language Amharic Argentinean Sign Language Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Kisi Korean Krio Lamba Latvian Lhukonzo Lithuanian Lucholi Luganda Lunda Lunyankore Luo Luswayiri Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe Mongolian Moore Ndebele (Zimbabwe) Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese Punjabi Quechua (Bolivia) Quichua (Imbabura) Romanian Russian Russian Sign Language Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec (Isthmus)\n‘Nnaafumiitirizanga ku bikolwa byo.’—ZAB. 77:12.\nENNYIMBA: 18, 61\nLwaki tuli bakakafu nti Yakuwa ayagala nnyo abantu be?\nYakuwa ayolese atya okwagala okutajjulukuka eri abantu be?\nTuyinza tutya okulaga nti twagala Katonda?\n1, 2. (a) Lwaki oli mukakafu nti Yakuwa ayagala nnyo abantu be? (b) Bwetaavu ki abantu bonna bwe balina?\nLWAKI oli mukakafu nti Yakuwa ayagala nnyo abantu be? Nga tonnaddamu kibuuzo ekyo, sooka olowooze ku byokulabirako bino: Okumala emyaka egiwerako ab’oluganda baakubirizanga mwannyinaffe ayitibwa Taylene okuba n’endowooza ennuŋŋamu ku ebyo by’asobola okukola mu buweereza bwe. Taylene agamba nti: “Singa Yakuwa yali tanjagala, teyandikozesezza bakkiriza bannange kumpa magezi ago enfunda n’enfunda.” Brigitte, eyakuza abaana be ababiri yekka oluvannyuma lw’okufa kw’omwami we, agamba nti: “Okukuza abaana mu nsi ya Sitaani eno kye kintu ekisingayo okuba ekizibu, naddala eri omuzadde ali obwannamunigina. Naye ndi mukakafu nti Yakuwa anjagala nnyo kubanga annyambye okuyita mu mbeera nnyingi enzibu, era tandese kugezesebwa kusukka ku ekyo kye nnyinza okugumira.” (1 Kol. 10:13) Sandra alina obulwadde obw’amaanyi. Bwe yali ku lukuŋŋaana olunene, waliwo mwannyinaffe eyamufaako ennyo. Omwami wa Sandra agamba nti: “Ekyo kyatukwatako nnyo okuva bwe kiri nti mwannyinaffe oyo twali tetumumanyi. Ebintu ab’oluganda bye batukolera, ka bibe bitono bitya, binkakasa nti Yakuwa atwagala nnyo.”\n2 Abantu bonna baatondebwa nga balina obwetaavu obw’okwoleka okwagala n’okwagalibwa. Kyokka singa obwetaavu obwo tebukolebwako, oboolyawo olw’obulwadde, olw’obuzibu bw’eby’enfuna, oba olw’obutafuna bibala mu mulimu gw’okubuulira, ekyo kiyinza okutumalamu amaanyi. Singa tutandika okulowooza nti Yakuwa takyatwagala, kiba kikulu okukijjukira nti tuli ba muwendo nnyo mu maaso ge era nti mwetegefu ‘okutukwata ku mukono gwaffe ogwa ddyo’ okutuyamba. Yakuwa tasobola kutwerabira singa tusigala nga tuli beesigwa gy’ali.—Is. 41:13; 49:15.\n3. Kiki ekiyinza okutuleetera okuba abakakafu nti okwagala Yakuwa kw’alina gye tuli tekujjulukuka?\n3 Bakkiriza bannaffe aboogeddwako waggulu bakakafu nti Katonda yali wamu nabo nga boolekagana n’embeera enzibu. Naffe tuli bakakafu nti Katonda ali ku ludda lwaffe. (Zab. 118:6, 7) Mu kitundu kino tugenda kwetegereza ebintu bina ebiraga nti Katonda atwagala nnyo: (1) ebintu bye yatonda, (2) Ekigambo kye ekyaluŋŋamizibwa, (3) enkizo ey’okusaba, ne (4) ekinunulo. Okufumiitiriza ku bintu ebirungi Yakuwa by’akoze kijja kutuyamba okweyongera okukiraba nti okwagala kw’alina gye tuli tekujjulukuka.—Soma Zabbuli 77:11, 12.\nFUMIITIRIZA KU BINTU YAKUWA BYE YATONDA\n4. Okufumiitiriza ku bintu Yakuwa bye yatonda kituyamba kutegeera ki? (Laba ekifaananyi ku lupapula 9)\n4 Bwe tufumiitiriza ku bintu Yakuwa bye yatonda kisobola okutuyamba okukiraba nti atwagala nnyo, okuva bwe kiri nti okwagala kwe kwamukubiriza okutonda ebintu ebyo. (Bar. 1:20) Ng’ekyokulabirako Yakuwa yatonda ensi nga tayagala tubeereko bubeezi. Yateekako buli kimu kye twetaaga okusobola okunyumirwa okugibeerako. Ffenna twetaaga okulya okusobola okuba abalamu. Kyokka Yakuwa teyatonda bya kulya, tulye bulyi tubeewo. Yatonda eby’okulya ebitali bimu tusobole okubirya tuwoomerwe! (Mub. 9:7) Mwannyinaffe Catherine abeera mu Canada anyumirwa nnyo okwetegereza ebitonde, naddala mu kiseera kya ttoggo. Agamba nti: “Mu kiseera ekyo, kyewuunyisa okulaba ng’ebimera bimulisa, ng’ebinyonyi ebyali bisenguse bikomyewo, nga mw’otwalidde n’akanuunansubi akabeera mu kisu okumpi n’eddirisa ly’effumbiro lyange. Okuba nti Yakuwa yatuwa ebintu ebirungi ng’ebyo kiraga nti atwagala nnyo.” Kitaffe ow’omu ggulu asanyukira ebintu bye yatonda era ayagala naffe tubinyumirwe.—Bik. 14:16, 17.\n5. Okwagala kwa Yakuwa kweyolekera kutya mu ngeri gye yatondamu abantu?\n5 Yakuwa yatutonda n’obusobozi obw’okukola ebintu ebitali bimu ebisobola okutuleetera essanyu. (Mub. 2:24) Yatonda abantu ng’ayagala bazaale baale bajjuze ensi, era babeere n’obuyinza ku byennyanja, ebinyonyi, n’ensolo zonna eziri ku nsi. (Lub. 1:26-28) Ate era n’eky’okuba nti Yakuwa yatutonda nga tusobola okwoleka engeri ng’ezize nakyo kiraga nti atwagala nnyo!—Bef. 5:1.\nEKIGAMBO KYA KATONDA KITWALE NGA KYA MUWENDO\n6. Lwaki Ekigambo kya Katonda kya muwendo nnyo gye tuli?\n6 Katonda yatuwa Ekigambo kye olw’okuba atwagala nnyo. Ekigambo kye kituyamba okumanya ebimukwatako n’engeri gy’akolaganamu n’abantu. Ng’ekyokulabirako, Ebyawandiikibwa bituyamba okumanya engeri gye yakolaganamu n’Abaisiraeri, abaamujeemeranga buli kiseera. Zabbuli 78:38 (NW) wagamba nti: “Yabasaasira; yabasonyiwanga ensobi zaabwe n’atabazikiriza. Yafuganga obusungu bwe n’atabamalirako kiruyi kye kyonna.” Okufumiitiriza ku lunyiriri olwo kisobola okukuyamba okukiraba nti Yakuwa akwagala nnyo era nti akufaako. Ba mukakafu nti oli wa muwendo nnyo mu maaso ge.—Soma 1 Peetero 5:6, 7.\n7. Lwaki Bayibuli tusaanidde okugitwala nga ya muwendo nnyo?\n7 Bayibuli tusaanidde okugitwala nga ya muwendo nnyo kubanga okusingira ddala Yakuwa gy’ayitiramu okwogera naffe. Abazadde bwe baba n’empuliziganya ennungi n’abaana baabwe, ekyo kibayamba okwongera okwagalana n’okwesigaŋŋana. Yakuwa Kitaffe atwagala ennyo. Wadde nga tetumulabangako era nga tetuwuliranga ku ddoboozi lye, ayogera naffe ng’ayitira mu Kigambo kye ekyaluŋŋamizibwa, era tusaanide okumuwuliriza. (Is. 30:20, 21) Yakuwa ayagala okutuwa obulagirizi era ayagala okutuyamba okwewala emitawaana. Ate era ayagala tumumanye era tumwesige.—Soma Zabbuli 19:7-11; Engero 1:33.\nWadde nga Yeku yanenya Yekosafaati, Yakuwa alina “ebirungi” bye yalaba mu Yekosafaati (Laba akatundu 8, 9)\n8, 9. Kiki Yakuwa ky’ayagala tumanye? Waayo ekyokulabirako okuva mu Bayibuli.\n8 Yakuwa ayagala tukimanye nti atwagala nnyo era nti tatunoonyamu nsobi. Atunoonyaamu birungi. (2 Byom. 16:9) Ng’ekyokulabirako, lowooza ku Kabaka Yekosafaati owa Yuda. Lumu, Yekosafaati yakola ekintu ekitaali kya magezi bwe yakkiriza okugenda ne Kabaka Akabu okulwanyisa Abasuuli basobole okuwamba Lamosugireyaadi. Wadde nga bannabbi ab’obulimba 400 baagamba Akabu nti yali agenda kuwangula, nnabbi wa Yakuwa Mikaaya yamugamba nti yali tagenda kuwangula. Akabu yafiira mu lutalo era ne Yekosafaati yawonera watono okuttibwa. Bwe yaddayo mu Yerusaalemi, Yekosafaati yanenyezebwa olw’okukolagana ne Akabu, kabaka eyali omubi. Wadde kyali kityo, Yeeku, mutabani wa Kanani omulabi, yagamba Yekosafaati nti: “Mu ggwe mulabise ebirungi.”—2 Byom. 18:4, 5, 18-22, 33, 34; 19:1-3.\n9 Bwe yali yaakatandika okufuga nga kabaka, Yekosafaati yalagira abalangira, Abaleevi, ne bakabona okugenda mu bibuga byonna ebya Yuda bayigirize abantu be Amateeka ga Yakuwa. Ekyo kyavaamu ebirungi bingi kubanga kyaleetera n’abantu ab’amawanga agaali geetooloddewo okutandika okutya Yakuwa. (2 Byom. 17:3-10) Wadde nga Yekosafaati yakola ekintu ekitaali kya magezi, Yakuwa yali ajjukira ebirungi bye yali akoze. Ekyo kituyamba okukiraba nti wadde ng’oluusi tukola ensobi, Yakuwa ajja kutulaga okwagala kwe okutajjulukuka singa tufuba okukola ebimusanyusa.\nENKIZO EY’OKUSABA GITWALE NGA YA MUWENDO NNYO\n10, 11. (a) Lwaki okusaba kirabo kya muwendo nnyo okuva eri Yakuwa? (b) Katonda addamu atya essaala zaffe?\n10 Taata ayagala abaana be afuba okubawuliriza bwe baba boogera naye. Aba ayagala okumanya ebyo ebiri ku mitima gyabwe olw’okuba abafaako. Kitaffe ow’omu ggulu Yakuwa atuwuliriza nga twogera naye okuyitira mu kusaba. Okusaba tusaanidde okukutwala nga nkizo ya maanyi nnyo.\n11 Tusobola okutuukirira Yakuwa okuyitira mu kusaba essaawa yonna. Tatutaddeeko kkomo. Yakuwa mukwano gwaffe era mwetegefu okutuwuliriza. Taylene, eyayogeddwako waggulu, agamba nti: “Osobola okubuulira Yakuwa buli kimu.” Bwe tubuulira Yakuwa ebyo ebituli ku mutima okuyitira mu kusaba, asobola okutuddamu ng’ayitira mu kyawandiikibwa, mu kimu ku bitundu ebiri mu magazini zaffe, oba okuyitira mu bigambo mukkiriza munnaffe by’ayogera. Yakuwa awulira okusaba kwaffe era atutegeera bulungi okusinga omuntu omulala yenna. Okuba nti Yakuwa addamu essaala zaffe kiraga nti atwagala nnyo.\n12. Lwaki tusaanidde okusoma ku ssaala eziri mu Bayibuli? Waayo ekyokulabirako.\n12 Tulina bingi bye tusobola okuyigira ku ssaala eziri mu Kigambo kya Katonda. Oluusi kiyinza okutwetaagisa okusoma ku ssaala ezo mu kusinza kwaffe okw’amaka. Okufumiitiriza ku ngeri abaweereza ba Yakuwa ab’edda gye beeyabizangamu Yakuwa nga basaba, kisobola okutuyamba okulongoosa mu ssaala zaffe. Ng’ekyokulabirako, lowooza ku ssaala Yona gye yasaba ng’ali mu lubuto lw’ekyennyanja ekinene. (Yon. 1:17–2:10) Era lowooza ku ssaala Sulemaani gye yasaba ng’awaayo yeekaalu eri Yakuwa. (1 Bassek. 8:22-53) Ate lowooza ne ku ssaala Yesu gye yawa ng’ekyokulabirako. (Mat. 6:9-13) Mu butuufu, kikulu nnyo ‘okutegeeza Katonda bye twetaaga.’ Bwe tunaakola bwe tutyo, ‘emirembe gya Katonda egisingira ewala ebirowoozo byonna gijja kukuuma emitima gyaffe n’ebirowoozo byaffe.’ Ekyo kijja kutuleetera okwongera okusiima Yakuwa olw’okutulaga okwagala kwe okutajjulukuka.—Baf. 4:6, 7.\nKIRAGE NTI OSIIMA EKINUNULO\n13. Nkizo ki abantu gye basobola okufuna okuyitira mu kinunulo?\n13 Yakuwa yatuwa ekirabo kya ssaddaaka y’ekinunulo “tusobole okufuna obulamu.” (1 Yok. 4:9) Ng’ayogera ku ngeri eyo ey’ekitalo Katonda gye yayolekamu okwagala kwe, omutume Pawulo yawandiika nti: “Kristo yafiirira abantu abatatya Katonda mu kiseera ekigereke. Kiba kizibu omuntu okufiirira omuntu omutuukirivu, naye oboolyawo omuntu ayinza okwewaayo okufiirira omuntu omulungi. Naye Katonda atulaga okwagala kwe, kubanga bwe twali tukyali boonoonyi, Kristo yatufiirira.” (Bar. 5:6-8) Okuyitira mu kinunulo, abantu basobola okuba n’enkolagana ennungi ne Yakuwa.\n14, 15. Ekinunulo kiganyula kitya (a) Abakristaayo abaafukibwako amafuta? (b) abo abalina essuubi ery’okubeera ku nsi?\n14 Okuyitira mu kinunulo, abamu ku Bakristaayo Yakuwa abalaze okwagala mu ngeri ey’enjawulo. (Yok. 1:12, 13; 3:5-7) Baafukibwako omwoyo omutukuvu ne baafuuka ‘abaana ba Katonda.’ (Bar. 8:15, 16) Ng’ayogera ku Bakristaayo abo abaafukibwako amafuta, Pawulo yagamba nti ‘baazuukizibwa ne batuuzibwa wamu mu bifo eby’omu ggulu nga bali bumu ne Kristo Yesu.’ (Bef. 2:6) Ekyo kiri kityo kubanga Katonda ‘yabateekako akabonero ng’akozesa omwoyo omutukuvu ogwasuubizibwa, nga bwe bukakafu obulaga nti bajja kufuna obusika bwabwe,’ kwe kugamba, “essuubi eribaterekeddwa mu ggulu.”—Bef. 1:13, 14; Bak. 1:5.\n15 Kyokka, abasinga obungi ku abo abakkiririza mu kinunulo, balina enkizo ey’okubeera mikwano gya Yakuwa, era balina essuubi ery’okufuuka abaana ba Katonda n’okubeera mu Lusuku lwe wano ku nsi emirembe gyonna. N’olwekyo, okuyitira mu kinunulo, Yakuwa ayoleka okwagala kwe eri abantu bonna. (Yok. 3:16) Bwe tuba nga tulina essuubi ery’okubeera ku nsi n’okuweereza Yakuwa emirembe gyonna, tusaanidde okuba abakakafu nti Yakuwa ajja kutuwa obulamu obulungi ennyo mu nsi empya. N’olwekyo, ka tukirage nti ekinunulo tukitwala nga kya muwendo nnyo, kubanga kye kintu ekisingayo okwoleka okwagala okutajjulukuka Katonda kw’alina gye tuli!\nKIRAGE NTI OYAGALA NNYO YAKUWA\n16. Okufumiitiriza ku ngeri ezitali zimu Yakuwa gy’atulazeemu okwagala, kyanditukubirizza kukola ki?\n16 Yakuwa atulaze okwagala kwe mu ngeri nnyingi ze tutasobola na kubala. Omuwandiisi wa Zabbuli Dawudi yagamba nti: “Ebirowoozo byo nga bya muwendo mungi gye ndi, Ai Katonda! Bwe bigattibwa awamu, nga bingi! Bwe mba mbibaze, bisinga omusenyu [obungi].” (Zab. 139:17, 18) Okufumiitiriza ku ngeri ezitali zimu Yakuwa gy’atulazeemu okwagala, kyanditukubirizza naffe okweyongera okumwagala n’okukola kyonna ekisoboka okumuweereza.\n17, 18. Ebimu ku bintu bye tuyinza okukola okulaga nti twagala Katonda bye biruwa?\n17 Waliwo ebintu bingi bye tusobola okukola okulaga nti twagala Yakuwa. Ng’ekyokulabirako, tukiraga nti twagala Katonda ne bantu bannaffe nga tukola omulimu gw’okubuulira n’obunyiikivu. (Mat. 24:14; 28:19, 20) Ate era tusobola okukiraga nti twagala Yakuwa nga tusigala nga tuli beesigwa gy’ali ne mu mbeera enzibu. (Soma Zabbuli 84:11; Yakobo 1:2-5.) Bwe tufuna ebizibu eby’amaanyi, tusobola okuba abakakafu nti Katonda amanyi ebizibu byaffe era nti ajja kutuyamba, kubanga tuli ba muwendo nnyo mu maaso ge.—Zab. 56:8.\n18 Okwagala kwe tulina eri Yakuwa kutukubiriza okufumiitiriza ku bintu bye yatonda ne ku bikolwa bye ebirala eby’ekitalo. Tukiraga nti twagala Katonda era nti Ekigambo kye tukitwala nga kya muwendo nga tunyiikirira okukisoma. Okwagala kwe tulina eri Yakuwa kutukubiriza okumutuukirira okuyitira mu kusaba. Ate era bwe tufumiitiriza ku kinunulo ekyaweebwaayo olw’ebibi byaffe, kituleetera okwongera okwagala Katonda. (1 Yok. 2:1, 2) Ebyo bye bimu ku bintu bye tuyinza okukola okulaga nti twagala Yakuwa olw’okwagala okutajjulukuka kw’alina gye tuli.\nOMUNAALA GW'OMUKUUMI—OGW'OKUSOMA MU KIBIINA Agusito 2015


Bukedde Online - Mukazi wange mujoozi wa bbaluwa!\nBaagala kwekeneenya ndagaano ya kisaawe\nAdded 31st August 2009\nSaabitwala nga kikulu ne ndowooza zâ€™engâ€™ambo ezibeera mu mukwano.\nMu bbanga ttono mukazi wange yazaala omwana nâ€™afaananira ddala omuvubuka gwe bangâ€™ambako nti amwagala. Nnasirika nga njagala nkuume ekitiibwa kyange nâ€™ekyamaka gange. Twasenguka ne tudda ku kyalo ekirala era ne n\nMu bbanga ttono mukazi wange yazaala omwana nâ€™afaananira ddala omuvubuka gwe bangâ€™ambako nti amwagala. Nnasirika nga njagala nkuume ekitiibwa kyange nâ€™ekyamaka gange. Twasenguka ne tudda ku kyalo ekirala era ne nfuna olugambo lwe lumu. Era nnasirika kuba simukwatangako.\nYaddamu okuzaala omwana owookubiri ate ye nâ€™ayitirira okufaanana omuvubuka oli. Bwe nagamba ku mukazi wange nâ€™ambuuza nti, 'abasajja abo bagenda okunzaalamu abaana nga ggwe oli ludda wa? Era nâ€™angamba nti muviire ku baana kubanga asobola okubalabirira era teyeetaaga buyambi bwange bwonna ku baana abo. Ate bwe mugoba mu maka gange agamba nti talina gyâ€™alaga. Ssenga nkoze ntya?\nFS- Bwâ€™olabanga omukyala ngâ€™akuddamu ebigambo ebisongovu ngâ€™ebyo nga takutidde namu, ngâ€™omanya nti alina ekimuwaga. Abakyala abamu zibeera ssente, abalala abeera nâ€™omusajja omulala.\nMu kulaba kwange omukyala ono alimu obwenzi. Kyandibadde kirungi otwale abaana abo, babakebere omusaayi kubanga oyinza okulowooza nti babo nga si babo.\nOgambye nti oyagala kukuuma kitiibwa kya maka go, naye jjukira nti mwâ€™asinziira okugenda mu basajja be. Omwo mukyalimu kitiibwa ki? Kale nze ndowooza nti kebeza omusaayi era omwesonyiwe.\nSSENGA- Ndi wa myaka 23 era ebyâ€™abakazi sibigenderako olwâ€™okutya siriimu. Naye nalabye omuwala omulungi okuzaama. Namusonsese akagambo nâ€™akkiriza ne twekebeza nga tuli balamu.\nTwatandikiddewo okunyumya akaboozi era omwana ono musuffu mu buliri nâ€™abalongo alina abawera. Wabula twabadde mu kaboozi nga katuuse ku ntikko nâ€™ayogera erinnya lyâ€™omulenzi omulala!\nNaweddemu amaanyi era awo we nnakomye. Bwe nanoonyerezza, ne nzuula nti ku muliraano gwabwe waliwo omuntu ayitibwa erinnya eryo. Ssenga omuwala muddire, kubanga anneesibyeko?\nMUNNANGE, ono John muganzi we. Abawala nâ€™abalenzi abalina omuze ogwâ€™obwenzi mwegendereze ebigambo bye mukozesa mu mukwano. Abantu abasinga mu kwegatta batera okulowooza baganzi baabwe abalala basobole okufuna obwagazi.\nMu birowoozo bye bwe mubeeramu John kiba kyangu okukuyita John. Abalala bayinza okuba nga yayagalako ku John nâ€™amuleka kyokka nga yali amwagala nnyo.\nBwâ€™aba agenda okwegatta nâ€™omuntu omulala, okusobola okufuna obwagazi alina kulowooza ku John. Kale omuwala ayinza okuba ngâ€™amwagala oba nga yamwagalako. Bwâ€™aba akyamwagala ggwe wandimulese.\nMukoddomi wange ansobedde\nSSENGA- Mukoddomi wange atuuse okwonoona obufumbo bwaffe.Â Yanneewolako ssente nga nnyingi ddala. Ekiseera kyâ€™okusasula bwe kyatuuka nâ€™atandika okuleeta obusongasonga. Nalaba ayitiridde okumbuzaabuza ne muloopa mu bakulu kubanga nâ€™endagaano kwe namuwolera nagirina.\nKino tekyannyamba kwe kumutwala mu mbuga.Â Kati abantu be ne mukyala wange bannenya mbu nnyinza ntya okukola ntyo? Ssenga nkoze ntya, nange ssente zange nzaagala kubanga enfuna yange si nzito nnyo.\nMWANA wange -Ssente tebagiyingizaamu luganda oba mukwano. Awo oba onoonya kwawukana nâ€™abantu abo kubanga ne bwe muba nâ€™endagaano era gwe wawola agaana okusasula. Anti agamba nti ndaba â€œmukoddomi wange anaankola ki?â€ Okutwala ensonga nga zino mu bakulu tekiyamba kuba baba balina okuwonya mutabani waabwe.\nEnfuna yo si ya maanyi nnyo nga bwâ€™ogambye naye olina okwawulako ku ssente nâ€™obufumbo bwo osalewo. Wandifu-bye ne weesonyiwa ssente zino. Kino kizibu naye kigenda kukuwa emirembe. Singa bamusiba manya nti omusango bagenda kuguteeka ku ggwe.\nâ€œssente zokka, nga muzibu,â€ kyokka nga nabo ssente singa zibadde zaabwe bandikikoze.Â\nNaye kati onoonya mirembe, ssente osobola okukola endala.Â Kino kyakuyiga gyâ€™oli nâ€™abasomi abalala, â€œssenteâ€ â€œnâ€™omukaziâ€ bigambo bizibu zeesonyiwe okole endala.\nSSENGA- Omuwala gwe njagala nawulira nti omwami we yafa siriimu. Muwala mulungi, wa mpisa era mwagaliddeÂ emyaka kati ebiri. Njagala muwase naye bwe namugambye twekebeze omusaayi nâ€™agamba nti tasobola kulinnyayo.\nTubadde tukozesa kondomu ate saagala mufiirwe. Ebyâ€™okwekebeza mbiveeko?\nMwana wange si kya magezi kuwaayo bulamu bwo bwâ€™otyo. Oba oli mulamu era ngâ€™obadde nâ€™obuvunaanyizibwa okukozesa kondomu lwaki oyagala okwevaamu?Â\nOsobola okufuna omuwala omulala omulungi era owâ€™empisa naye tosobola kufuna bulamu bulala. Oba tasobola kwekebeza muleke.\nSSENGA - Omwagalwa wange asoma nange nsoma. Tumaze emyaka ena nga twagalana naye twasooka butakwatagana bulungi nga tuyombayomba naye kati twatereera.\nEkizibu kye nnina kya buteegattako naye. Buli lwe mugamba angâ€™amba nnindeko. Naye ddala anjagala?\nOgambye mwembi musoma. Nze kye mmanyi ku bawala abasoma, batya nnyo okwegatta kubanga tebaagala kufuna mbuto. Abavubuka bangi naddala abasoma abali mu mukwano nga tebeegatta. Nze ndowooza nti omukwano teguli mu kwegatta kwokka wabula nâ€™ebikolwa ebirala.\nGgwe mu kulaba okukwo munno yeeyisa atya? Akwagala? Abantu bangi abeegatta naye nga tebalina mukwano. Oba munno awulira tannatuusa kwegatta kireke, tomupapya.\nKa ayisikuliimu kazza laavu\nMukwano kankuliise ku ka ayisikuliimu kano okukase nti nkumatira. Bwâ€™atyo Linda Nayiga bwâ€™alabika okugamba omwagalwa we Paddy Senkubuge mu maka gaabwe e Nabweru nga bali mu biseera byabwe eby'eddembe.\nAbakeera okwebaka bakola ddi...?\nAba bodaboda basatu bakubiddwa ennyondo e Bunnamwaya\nKkooti etadde envumbo ku katale ka Nakasero\nAbâ€™e Kisaasi bawanjaga lwa bubbi\nâ€˜Sibasuubizanga kaveera kajjuddeâ€™


BMK atongozza ekitabo kyeyatuumye my Story of Building a Fortune in Africa - New Vision Official\nMar 19, 2021 . 2 min Read\nBMK atongozza ekitabo kyeyatuumye my Story of Building a Fortune in Africa\nKATIKKIRO wa Buganda Charles Peter Mayiga atendereza Omusuubuzi Dr. Bulayimu Muwanga Kibirige olw’okubeeranga omwangu mu ...\nKATIKKIRO wa Buganda Charles Peter Mayiga atendereza Omusuubuzi Dr. Bulayimu Muwanga Kibirige olw’okubeeranga omwangu mu kusalawo ku bintu byayagala okukola n’agamba nti kino kikulu nnyo eri o muntu anaakulaakulana.\nBino yabyogeredde ku Hotel Africana mu Kampala ku Lwokuna March 18, 2021 bweyabadde atongoza ekitabo ekiyitibwa MY STORY OF BUILDING A FORTUNE IN AFRICA ekyawandiikibwa BMK era n’agamba nti abantu bangi bagenda okuganyulwa mu kitabo kino.\n“Tuzze wano okutendereza Hajj BMK olw'ebyo byayiseemu. Asalawo mangu bwebamugamba nti bwogenda n’osuubula e Mbale ofuna, yasalawo mangu ebigaali byeyalina n’agenda asuubula. Bwobeera n’obumalirivu,obwesigwa osobola okulagira ensozi ne zivaawo,” Katikkiro Mayiga bweyamutendereza.\nMu kwolesa obwangu, yategeezebwa nti obusuubuzi e Japan bufuna bwatyo mu 1982 n’atandika olugendo olumutwala e Japan nga mu nsawo ye yalinamu ddoola 52,000 nga mu nsimbi za Uganda bwe bukadde nga 518 nga yayitira Hong Kong..\nMu Hong Kong gyeyalina okulinyira ennyonyi emutuusa e Japan wabula ng’ali mu lunyiri alindiridde okukeberebwa,n'awummuzaako ensawo ye wansi katono,omubbi n’agikwakulawo n’adduka nayo. BMK yagezaako okuleekaana ayambibwe,tekyasoboka.\nMayiga era yeebazizza Dr.BMK olw’okubeerawo ennyo mu lugendo lw’okuddawo kw’Obwakabaka bwa Buganda n’agamba nti tewali lukiiko nanteekateeka gyatereddwamu natawereeza Kabaka we.\n“Nga bwabanyonyodde yaleeta ekirowoozo ky’okuddukirira abatawanyizibwa obulwadde bwa sikoseero era Ssabasajja Kabaka n’asiima okumala emyaka essatu ng’emisinde gye giri ku kaweefube w’okuddukirira abalina obulwadde buno. Nneebaza Katonda akuwadde omukisa okutuukiriza ekirooto ky’okuwandiika ekitabo kino,” Katikkiro Mayiga eyabadde ne Baminisita b’Obwakabaka abawerako bweyayongeddeko.\nEkitabo kino, Katikkiro yakitenderezza ng’ekyobugagga BMK kyawadde ensi okusinga n’ebizimbe nga zi woteeri zataddewo kubanga amagezi agabirimu omuntu yonna gyali asobola okugakozesa era nga kyakubeerawo olubeerera bwatyo n’akubiriza n’abagagga abalala okuli Mansoor Matovu Young,Dr.Gaster Lule Ntakke n’abalala okuwandiika ebitabo.\nMu kwogerako kwe, BMK yategezezza nga bwalina omukisa kubanga omuntu ataafuna kusoma kw’amaanyi(teyasooka kusoma kusukka P6) neeyerandiza okutuuka ku mutendera gw’omusuubuzi ali ku ddaala ly’ensi yonna era olw’okumanya amakulu g’ensimbi,yaweebwa n’ekitiibwa ky’Obwa Dokita.\n“Bwenatandika wooteeri Africana nayagala tubeere n’eddoboozi limu nentandika ekibiina ky’abannanyinni woteeri era twafuba netukyusa essomero ly’ebyobulambuzi e Jinja okuva mu minisitule y’ebyenjigiriza okudda mu minisitule y’ebyobulambuzi,mperedde abaana bangi okuli n’abo besimanyi ate nze ataasooka kusoma okutuuka lwenerwanako okutuuka wendi wabula kyenakola nasomesa abaana bange bonna wamu n’abooluganda,” Hajj Kibirige bweyategezezza.\nBMK yasinzidde wano nategeza nga bwatawanyizibwa obulwadde bwa kkokkoolo eyazuulibwa mu 2015 era abasawo nebamugamba nti wakubeera ku nsi emyaka ebiri kyokka yebazizza Katonda nti akyamukuumye kati emyaka mukaaga bwatyo nategeeza nga bwagenda n’okuwandiika ekitabo ku bulwadde buno ng’omulimu guno wakugukola wamu n’Omulabirizi Omubeezi owa Kampala mu kanisa ya Uganda, Bp Hannington Mutebi naye eyafuna obuzibu bwe bumu.\nAl-Hajj Kaddu Kiberu yeyayogedde ku lwa mikwano gya BMK era n’amwogerako ng’omuntu eyatandika okukola emirimu egigasizza eggwanga ku myaka emito okuli okuzimba omuzikiti ku kyalo Matanga- Masaka mu Buddu gyazaalibwa. Yagambye nti abantu okutandika okukola nga bakyali bavubuka kyekisinga obukulu era nategeza nga bwatakyayagala bantu kuva mu bitongole ebinene ku myaka 60 nebajja okumusaba amagezi n’agamba basanye okwetegekera obukadde nga bukyaali.\nBannamawulire Denis Jjuuko ne Joachim Buwembo bebakole omulimu gw’okuwandiika ekitabo kino ogwalambikiddwa Munnabyanfuna Polof. Sam Ssejjaaka ng’ate kkampuni ya Vision Group efulumya ne Bukedde,bebaakikubye mu kyapa nga buli kimu kitundibwa 70,000/-.\nAbasuubuzi mu Kampala bangi beetabye ku mukolo guno era ne bagula ekitabo nga Hamis Kiggundu yakiguze obukadde 20,Mansoor Matovu Yanga obukadde 25, Godfrey Kirumira 10,Hassan Basajjabalaba 10,Gaster Lule Ntakke 5 n’abalala bangi era omukolo gwamaliriziddwa n’okusala keeki ng’oluvanyuma BMK yazinyeemu ku taali eryabadde livuga ekyasanyudde abagenyi wadde mugonvu,atambulira mu kagaali\nAb'e Bunnamwaya bayiiseemu ez'emyooga\nLord Bendtner kyaddaaki annyuse omupiira


Bukedde Online - Obujulizi bwongedde okweyoleka mumusango gwa Judith Babirye\nOkusika omuguwa ku mmaali ya Ssebaana kutandise...\nGavt. ekyanoonya obujuluzi ku kuttibwa kwa...\nJUDITH Babirye bongedde okumuteeka mu kattu ku musango gw’okutunda ettaka emirundi ebiri gwe baamugguddeko. Babirye omuyimbi era omubaka wa Buikwe mu Palamenti, attunka ne Joseph Ojok ku by’ettaka eriri ku Block 383 ku poloti 9660 e Kawotto Kitende mu Wakiso.\nOjok ng’ayambibwako Godwin Tashobya, yagenze mu kkooti ng’ayagala Babirye amuddize ensimbi ze obukadde 100 ze yamuwa ng’amuguza ettaka eryo, kw’ossa obukadde 20 ezisaasaanyiziddwa ku musango n’amagoba ga bukadde 40 ku bbanga ly’amaze ng’akozesa obukadde 100 ezaamusasulwa.\nOluvannyuma lwa Babirye okutegeeza Bukedde nti talina ky’amanyi ku bya ttaka lino eryogerwako, Ssentebe w’ekyalo Kitende B, David Ndugga yagambye nti bazze bafuna obuzibu obw’enjawulo ku ttaka eryo nti era olumu baamutwalira n’ensonga mu ofiisi ye nga beemulugunya ku muvubuka Babirye gwe yali atadde ku ttaka eryo okulikuuma, wabula ng’asula mu kifulukwa ekyeraliikiriza ennyo abantu nga bamuteebereza okwenyigira mu bumenyi bw’amateeka.\nNdugga yavumiridde abagagga abagula ettaka nga beeyambisa ofiisi za balooya ne batafaayo kwebuuza ku bakulembeze ba kitundu era bagenda okutegeera ensonga, ng’enkaayana zimaze kubalukawo. Ettaka lino liriko ennyumba etannamalirizibwa wabula Ojok agamba nti yazimbibwako muntu mulala, ng’ono y’agambibwa nti Babirye gwe yaguza ku mulundi ogwokubiri.\nEnnyumba eno eri mu Canan Estate era Ojok agamba nti bakkaanya obukadde 220 wabula n'amusasulako 100 nga March 31, 2015 kyokka Babirye mu kiseera kye kimu n’aguzaawo omuntu omulala. Abalala baategeezezza nti Babirye bwe yalaba ekiseera kye yawa Ojok kiweddeko, kwe kusalawo aguze omuntu omulala.\nNdugga yategeezezza nti bwe baamuloopera akayumba ak’obulabe yabuuza nnannyini nnyumba eyo ne bamugamba nti ya Judith Babirye era abadde amulinda lw’alijja amweyanjulire ate yazzeemu kuwulira nti Babirye bamututte mu kkooti.\nYawabudde nti ebyo byonna osanga tebyandibaddewo ssinga abaagulanga ettaka beeyanjulanga. Ssentebe wa Kajjansi Town Council, Patrick Nelson Byekwaso naye ategeezezza nti yawulidde kipya nti Judith Babirye yagula ettaka mu Kitende, n’asaba abantu abagula okwongera okukozesa LC okwewala okubabba.\nCanan Estate era Ojok,\nCouncil, Patrick Nelson\nAbabaka abakazi bayomba lwa bwannannyini ku ttaka


Bukedde Online - Minisita Tumukunde ayingidde mu by'ettemu e Ntebe: Abawala abaakattibwa baweze 23!\nOmusuubuzi aggyeemu akawale n'akakuba poliisi mu kwekalakaasa e Nateete\nPoliisi etaasizza abawala 2 ku bazigu b'em...\nTumukunde ng’ayogera ku mbeera eri e Ntebe. Ku kkono, ye mugenzi Nalule.\nEggulo Minisita w’obutebenkevu Maj. Gen. Henry Tumukunde yasisinkanye abakulembeze n’abebyokwerinda mu Ntebe azuule obuzibu we buli.\nYagambye nti obuzibu buva ku bamenyi b’amateeka abazza obusango obutonotono ne batakolebwako, olwo ne bagenda nga bakula mu buzzi bw’emisango ne batandika n’okuzza emisango egya nnaggomola.\nTumukunde yagambye nti bagenda kukolera wamu okunogera ekizibu kino eddagala nga bwe baakola ku kya bbomu ezaali zitegebwa mu Kampala emyaka 15 egiyise.\nAbakazi be basse kuliko: Rosette Nakimuli gwe battira e Nkumba nga July 24, Norah Wanyana baamutta July 21, Aisha Kasowole nga July 13, Faith Komugisha yattibwa June 7, Goreti Nansubuga, Juliet Kyandali, Aisha Nakasinde, Sarah Nakajjo.\nEngeri omuwala omulala gye yattiddwaamu\nAbatuuze tebaasoose kukikkiriza nga babategeezezza nti ate waliwo omulambo gw’omuwala omulala gwe bazudde e Ntebe! Baabadde balowooza nti eyabadde ababikira ayogera ku mulambo gwe baazudde ku Ssande e Katabi kyokka n’alemerako nti:\nBye mbagamba bya batemu abaalumbye mu kiro ekikeesa Mmande ne batta omuwala omulala!\nAbakazi abattiddwa e Ntebe kati baweze mwenda ate omuwendo gw’abaakattibwa mu Kampala n’emiriraano mu myezi esatu gyokka baweze 23.\nBaatambudde nga boolekera ekirombe ekiyitibwa Kayiira okuliraana ekibira ky’e Kyewaga mu Nkumba Central era amaaso baagakubye ku mulambo gw’omuwala omulala.\nAbaakuhhaanye beetegerezza omuwala ne bakizuula nga ye Jalia Nalule 28, ow’e Mpala mu Ntebe. Bino okubeerawo ng’omuduumizi wa poliisi Gen. Kale Kayihura yaakagenda e Ntebe n’abakakasa nti obutemu buno bategedde we buva era bugenda kuggwaawo.\nFatuma Nassanga muganda wa Nalule ye yasinze okubakakasa nti eyabadde attiddwa ye muganda we, ng’alabira ku kasawo aka pinki akaabadde ku mulambo.\nNassanga yagambye nti yayazika Nalule akasawo ako ng’amutegeezezza nti agenda Nkumba era mu byali bimututte kwaliko okusasula bbulooka ze yali akubisizza mu kirombe.\nOmu ku baddukanya ekirombe ekyo baamukutte ayambeko mu kunoonyereza. Nalule abadde yaakava e South Sudan gye yaggye ssente ezikubisa bbulooka ng’alina entegeka ezeezimbira ennyumba ey’ekikazi.\nOkufaanana n’obutemu obuzze bukolebwa, Nalule baasoose kumusobyako era ne bamufumita ebiti mu bitundu by’ekyama.\nPoliisi yabadde nkambwe nga tekkiriza bantu kutuuka wali mulambo.\nNassanga yagambye nti Nalule yava awaka nga August 18, kyokka bw’ataakomawo ne batandika okunoonya era we baamuzuulidde nga wayise ennaku 10 bukya abula.\nMu nnaku bbiri zokka, abakazi babiri be battiddwa mu kitundu ky’e Ntebe ekyongedde okuteeka abantu ku bunkenke naddala abakazi mu kitundu nga beebuuza ebibuuzo:\nBaani abatutta? Bagenderera ki mu butemu buno? Lwaki batta bakazi bokka? Lwaki poliisi eremeddwa okubakolako? Obutemu obw’ekika kino bwasooka Nansana mu May 2017 gye baakattira abakazi 14, kyokka mu June 2017 ne buyingira e Ntebe era baatandikira ku kutta Faith Komugisha.\nOmugaso gw'akaleega akatasiba bukoba\nKatikkiro teyeerabira basajja be\nEbyokoola byecanze e Luweero


Winnie Kiiza - Wikipedia\nWinifred Kiiza (yazaalibwa nga 26 museenene 1972) Mukyala Munnayuganda omusomesa ate munnabyabufuzi ,Yaweerezaako nga Akulira oludda oluvuganya Gavumenti mu Ssetteeserezo wa Uganda,okuva mu mwezi gwa Muzigo(Ogwokutaano) 2016 okutuusa mu mwezi gwa Muwakanya(Ogwomunaana) 2018. Oluvannyuma yasikizibwa omubaka Betty Aol Ochan nga akalira oludda oluwabula Gavumenti omuggya. Era ye mubaka omukyala akiikirira abantu ba Disitulikiti ye Kasese mu Ssetteeserezo ya Uganda ey'omulundi ogwekkumi(2016-2021)\nEbyafaayo n'Ebyokusoma kweEdit\nWinifred Kiiza yazaalibwa nga 26 mu mwezi gwa Museenene 1972, ku kyalo Nsenyi , mu Ggombolola y'e Kisinga ,mu Disitulikiti y'e Kasese, mu Bugwanjuba bwa Uganda. Maama we, Mukyala Modesty Muke, yali muwagizi wa kibiina ky'ebyobufuzi ekya Uganda Peoples Congress (UPC), so nga ate kitaawe,Mwami Kanyere Constance Muke, yali wa Democratic Party (DP).Kitaawe Kiiza yafa mukaziwattu alina emyaka kkumi era nnyina ataalina na mulimu n'asigaza obuvunaanyizibwa bw'okulabirira abaana.\nSasomera ku Nsenyi Primary School, Kajwenge Primary School wamu ne Kisinga Primary School. Mu misomo gye egya siniya eddaala erya ''O'' yalisomera ku,Saadi Memorial Secondary School, nga gye yava okudda ku Saint Maria Goretti School e Fort Portal mu myaka gye ebiri egyasembayo mu siniya.\nOluvannyuma yeegatta ku National College of Business Studies (NCBS), e Nakawa, Kampala, awo mu kaseera ettendekero lino we lyakyukira okufuuka Makerere University Business School (MUBS).\nMu luwummula olwaddirira ebigezo bya siniya ey'okuna , Kiiza yatandika okusomesa mu ssomero lye gye yasomera erya, Kisinga Primary School nga era kino kye yakola ne ku.Saint Maria Goretti School oluvannyuma lw'ebigezo bye ebya siniya eyoomukaaga. Mu kiseera kye kimueddwaliro lya Bwera General Hospital lyabangibwawo era n'aweebwa omulimu omu mu kitongole ekitereka n'okukuuma eddagala. Oluvannyuma yakolera mu kampuni eddekanya eby'okulambuza abantu awo kinnya nampindi mu Queen Elizabeth National Park.\n↑ 4.0 4.1 4.2 4.3 4.4 4.5 Empty citation (help)\nBino bigyidwa ku "https://lg.wikipedia.org/w/index.php?title=Winnie_Kiiza&oldid=24235"\nLast edited on 9 Gwakubiri 2019, at 12:52\nLuno olupapula lwasemba okukyusibwamu ku 12:52, 9 Gwakubiri 2019.


Bukedde Online - Abadde avuga ng'atamidde akubyewo takisi ekigwo 14 ne baddusibwa mu ddwaaliro e Mulago nga bataawa\nAbadde avuga ng'atamidde akubyewo takisi ekigwo 14 ne baddusibwa mu ddwaaliro e Mulago nga bataawa\nOLW’OKUBA omugoba wa takisi yabadde atamidde kondakita olwamugambye nti ayimirire omusaabaze aveemu yawulidde ng’amugamba yongeeza sipiidi okukakkana ng’akoze akabenje akalumizza abantu 14 ne batwalibwa mu ddwaaliro e Mulago nga biwalattaka.\nAbantu nga batunuulidde takisi eyakoze abakenje. EBIF: MOSES LEMISA\nAkabenje kano kaguddewo ku nkya ya leero ku Ssande ku ssaawa 2 ez’oku makya e Bwaise ku Ssatu mu minisipaali y'e Kawempe waguddewo akabenje nga kavudde ku mugoba wa takisi nnamba UAV 562R ebadde ava e Bweyogerere ng’edda Busega.\nKirowoozebwa okuba nga ddereeva abadde atamidde! Kondakita we olumugambye nti yimirire waliwo omusaabaze avaamu okumpi n’ekkanisa ya Christian Life Church, ate emmotoka agyongedde muliro okukakkana ng’emuwabyeko n'agisuula okumpi ne woteeri ya La Grade n'atomera omuvuzi wa bodaboda abadde eweese omusaabaze.\nOmukazi eyafunye ebisago ng'addusibwa mu ddwaaliro e Mulago\nBo abasaabaze baggyiddwa mu takisi ng'embeera mbi ne baddusibwa mu ddwaaliro e Mulago okufuna obujjanjabi.\nBaddereeva ba takisi abakolera ku siteegi y'e Busega baayanguye okuggyawo munnaabwe ne bamussa ku bodaoda ne bamuddusa okumutaasa ku bbiina ly'abantu abaabadde beesomye okumumiza omusu olw'okuvuga ng'atamidde.\nMu mutto gwa ddereeva mwasangiddwaamu amacupa ga bbiya agawera.\nAmacupa g'omwenge agaasangiddwa mu mutto gwa ddereeva\nPoliisi bwe yatuukidde ng’abalumiziddwa abazirakisa baamaze dda okubassa ku Bodaboda ne batwalibwa e Mulago mu ddwaaliro.\nDavid Mukite (52) omusirikale ku poliisi y'e Budaka nga y’omu ku basabaze abaabadde mu takisi eyasimattuse! Ono ategeezezza nti takisi eno yagirinyidde Bweyogerere ng’agenda Busega alyoke afune ezimutwala e Maganjo .\nEngeri abazigu gye bawambye omuyizi wa S.6 ne bamutta lwa bukadde 2


Bukedde Online - Omuko talabise okwanjula ne kuyiika\nBamututte mu nkomyo lwa kujjula bitayidde...\nKatemba yagudde ku kyalo Busaabala mu ggombolola y’e Nabbaale mu disitulikiti y’e Mukono, Hajji ne Hajjati abaabadde banjuza muwala waabwe, bwe baalinze omuko n’atalabikako n’oluvannyuma ne yeekwaka ng’aggyeeko n’essimu.\nKaadi eyayise abagenyi\nOKUVA mu January, Hajji Ediriisa Kivumbi, abooluganda n’emikwano gye babadde mu nkungaana za kusonda ssente z’okwanjula kwa muwala we, Habiba Naluyinda okwategekebwa okubaawo nga April 30, 2016.\nEnkiiko zonna, abantu ababadde bazituulamu ng’olumala okuyisaayisa amaaso mu bajeti, beebuuza kimu nti, “Eno bajeti ya kika ki eteriiko ayitemu ya byakunywa, tenti n’endongo?”\nOlwo ‘omugole’ Naluyinda ng’asituka mu ssanyu n’atangaaza nga daalingi we bwe yasuubiza okubireeta byonna.\nMadinah Babirye, ssenga w’omugole ng’asobeddwa\nMu lukiiko olwasembyeyo ku Ssande ya May 24, Madiinah Babirye, ssenga wa Habiba, eyatwalira mwannyina (Kivumbi) ebbaluwa emusaba okukkiriza Habiba ayanjule mwanamunne mu maka ge, yakkaatirizza nti, “Bannange, omwami waffe okwetema okukola ku bintu bino teyagenderera kuyisa mu kika kyaffe maaso yanoonya kutuwonya situleesi ya kunoonya bintu bino ng’afa kimu tunyumirwe omukolo gwa Habiba.”\nKye bataamanya, nti omuko gwe baludde nga beebugira n’okubasuubiza buli kalonda akwatagana n’okutegeka, yali mufere agenda okubakonkomaza nga talabiseeko ku lunaku lwa kwanjula n’oluggya lwabwe n’alukuba ekisiraani!\nAwaka awaabadde wagenda okubeera omukolo. Wansi ye kkaadi eyabadde eyita abagenyi ku mukolo.\nBino byabaddewo ku Lwomukaaga mu maka g’omugenzi Yusuf Ssonko Muteegomba, Habiba Naluyinda bwe yabadde agenda okwanjula, Abdul Wahabu Kaligo mu maka ga bakadde be, Hajji Ediriisa Kivumbi n’atalabikaako nga n’ebintu bye yabasubizza talina ky’aweerezza.\nSSENGA W’OMUWALA ANYUMYA: Madiinah Babirye eyabadde alina okwambaza omuko ekimuli yagambye nti, “Ku ssaawa nga 6:00 ku Lwokuna zaatuuse nga tetulina kintu na kimu kye tulaba kw’ebyo omuko bye yatusuubiza okuweereza.\nWano we twamukubiridde essimu n’atusaba tumusindikire omuko omu (mwannyina Habiba) basisinkane ku Kaleerwe, bagule ebintu.\nTwamusindise nga bagenda boogeraganya ne mukoddomi we (Wahab) ku ssimu kyokka yakanze kumulinda okutuusa ssaawa 2:00 ez’ekiro nga tamulaba n’atukubira ne tumusaba atuukeko ewuwe e Bukoto.\nEzimu ku nku ezaabadde ez’okufumba ebyassava by’omukolo.\nEno naye yatuuseeyo nga mu muzigo mw’abadde asula ne Habiba yasenguseemu ne tumulagira akomewo eka. “Wahab answazizza nnyo ewa mmwannyinaze n’abeekika. Yasooka kukyala n’atugumya nga buli kimu bw’agenda okukikolako omwali, okuweereza mmotoka bbiri ey’omugole n’eya taata, ente, ttanka y’amazzi, entebe n’ebintu ebirala.\nAyinza atya okutukonkomaza kyokka n’aggyako n’essimu?” Babirye bwe yeebuuzizza mu nnyiike.\nYagasseeko nti Wahab yabatimba nnyo bbula kuba yabawa n’ekiragiro nti omukolo gwe agwagalako abayimbi Stabua Natooro ne Haruna Mubiru nti era tebeeraliikirira ensimbi z’okubasasula yali waakuziweerereza wamu n’ezitegeka omukolo kuba yali agenda kuwerekerwako ebikonge bya poliisi okuli, Gen. Kale Kayihura ne Andrew Felix Kaweesi.\nOMUKO ABAFERA OGUSEMBAYO: Ekiro ku Lwokutaano, omuko Wahab nti yakubidde Habiba essimu ng’abuuza nti, “Ekkubo lyammwe eryo teriseerera nnyo? Mumbuulire oba liseerera ebintu mbiweerereze ku mmotoka ez’amaanyi ku makya ennyo.” Bino Habiba yabifuuye ssengaawe ne kitaawe ne baguma nti omukolo ddala gugenda kubaawo era enkeera ku Lwomukaaga baayongedde okwemalira ku kuyooyoota awaka ng’amaaso bwe gabali mu luguudo okulinda mmotoka ezireeta ttenti n’ebyokulya.\nAmaanyi gaabaweddemu bwe zaaweze ssaawa 3:00 nga tebalina kye balaba kiva wa muko ate nga ne ssimu ye bwe bagikuba teriiko.\nHajji Kivumbi yali ayise abantu bamwanirizeeko abako be yalagira okutuuka ku ssaawa 6:00 nga bano baaweze ku ssaawa 4:00 ez’oku makya era nga buli bakira ajja atunula mu kusoberwa olw’obutabaawo ttenti.\nAbagole nga bwe bafaanana\nTAATA YEETONDEDDE ABATAKA: Hajji Kivumbi nga yenna munyiikaavu yagambye nti tamanyi Allah ky’alisasula Wahab okumuswaza n’amufuula ekisekererwa mu bantu kyokka n’asaba abooluganda n’abataka bamusonyiwe olw’omukolo ogutaabaddewo.\nYe ‘omugole’ Habiba kyamususeeko ne bamusibira mu kisenge ng’amaziga gamuyitamu era abaabadde bazze ku mukolo abatali ba munda nnyo tebaamulabyeko.\nHajji Kivumbi yagumye masajja n’assaawo omuntu ku luggya nga buli muntu ali mu kkanzu ne ggomesi olutuuka bamutegezza ng’omukolo bwe gusaziddwaamu.\nAmateeka kye gagamba Munnamateeka Jude Mbabaali yannyonnyodde nti mu mateeka, bazadde b’omuwala balina eddembe okuwawaabira omusajja ono okuboonoonera ssente ze baakozesezza okutegeka ebintu ebitali bimu wamu n’ebiseera ate n’okubaswaza mu bantu. Omusango bwe gumukka mu vvi, aliwa okusinziira ku nsala y’omulamuzi abeera mu mitambo gy’omusango.\nMbabaali yannyonnyodde nti okwanjula buba bufumbo obutongole mu mateeka obutasaanye kuzannyisibwa ng’omusajja ono bwe yakoze era ng’abantu abamaze omukolo gw’okwanjulwa bayinza okugenda mu maaso ne beewandiisa eri omukungu wa gavumenti avunaanyizibwa ku by’okuwandiika obufumbo ne beeyongera okunywera mu mateeka.\nEddiini y’obus iraamu ky ’eyogera ku nsonga eno Akulira Abatabuliiki, Sheikh Yahaya Mwanje yagambye nti mu Busiraamu, omusajja ng’ono aba talina bwesigwa kuba abeera amenye endagaano gye yakola n’omuwala wamu n’abazadde okukola omukolo guno.\nYayongeddeko nti Obusiraamu busooka kutunuulira nsonga ezimugaanyi okutuukiriza obweyamo bwe yakola era n’okuba nti yatumye omubaka okutegeeza be kikwatako ekyamulemesezza okutuukiriza obuvunaanyizibwa.\nSheikh Mwanje yagambye nti kikulu nnyo omusajja aba tasobodde kugenda waabwe wa mukazi n’abatumira omuntu n’abannyonnyola ebiguddewo kubanga ekizibu kigwawo essaawa yonna era ono bw’akikola tassibwako musango.


Otkrivenje 10 CRO - Okubikkulirwa 10 LCB\n110:1 a Kub 5:2 b Mat 17:2; Kub 1:16 c Kub 1:15Ne ndaba malayika omulala ow’amaanyi ng’akka okuva mu ggulu nga yeetooloddwa ekire, ng’ayambadde musoke ku mutwe gwe; amaaso ge nga gaakaayakana ng’enjuba ate ebigere bye nga byaka ng’omuliro. 2Yali alina mu ngalo ze omuzingo gw’ekitabo omutono ng’agwanjuluzza, n’ateeka ekigere kye ekya ddyo ku nnyanja ate ekya kkono n’akiteeka ku lukalu. 310:3 Kub 4:5N’aleekaana mu ddoboozi ery’omwanguka nga liri ng’okuwuluguma kw’empologoma. Ne wabaawo n’okubwatuka kwa mirundi musanvu olw’eddoboozi eryo. 410:4 Dan 8:26; 12:4, 9; Kub 22:10Ebibwatuka omusanvu bwe byayogera, nnali n’atera okuwandiika, ne mpulira eddoboozi eryava mu ggulu nga ligamba nti, “Teeka akabonero ku ebyo ebibwatuka omusanvu bye byogedde, so tobiwandiika.”\n510:5 Dan 12:7Awo malayika gwe nalaba ng’ayimiridde ku nnyanja ne ku lukalu n’ayimusa omukono gwe ogwa ddyo eri eggulu, 610:6 a Kub 4:11; 14:7 b Kub 16:17n’alayira Oyo omulamu abeerera emirembe gyonna, eyatonda eggulu n’ebintu byonna ebirimu, n’atonda n’ensi n’ebintu byonna ebigirimu, n’atonda n’ennyanja ne byonna ebigirimu, ng’agamba nti, “Tewaliba kulwa nate. 710:7 Bar 16:25Naye mu nnaku ez’eddoboozi lya malayika ow’omusanvu, bw’aliba anaatera okufuuwa ekkondeere, ekyama kya Katonda kiribikkulwa, nga bwe yabuulira abaddu be, bannabbi.”\n810:8 nny 4Eddoboozi lye nnawulira nga liva mu ggulu, ne liddamu ne liŋŋamba nti, “Twala omuzingo gw’ekitabo nga mubikkule okuva mu mukono gwa malayika ayimiridde ku nnyanja ne ku lukalu.”\n910:9 Yer 15:16Ne ŋŋenda eri malayika ne mugamba ampe omuzingo gw’ekitabo ogwo omutono. N’aŋŋamba nti, “Gutwale ogulye; mu kamwa ko guliwoomerera ng’omubisi gw’enjuki, naye guligulumbya olubuto lwo.” 10Ne nziggya omuzingo ogwo omutono mu mukono gwa malayika ne ngulya, ne gumpomera ng’omubisi gw’enjuki, naye bwe nagumira ne gugulumbya olubuto lwange. 1110:11 Ez 37:4, 9Ne baŋŋamba nti, “Kikugwanidde okuwa obunnabbi nate ku mawanga, n’ensi, n’ennimi ne bakabaka bangi.”\nLCB : Okubikkulirwa 10


ETTIMA! Yasoose kumulabula emisana nga bw'ajja okumutta, omukazi n'abiyita eby'olusaago. Yagenze n'awagala ekiso n'akomawo n'abaako w'akiteeka era obudde olwazibye eyo nga ku ssaawa 4.00 ne bayingira obuliri okwebaka.\nYazuukuse ku ssaawa nga ziyingira 5.00 ez'ekiro n'abaka ekiso ke n'asalako mukazi we obulago ng'embuzi ng'abaana balaga n'okuwulira okulaajana kwa nnyaabwe. Ettemu lino lyabaddewo mu kiro ekyakeesezza Ssande ku ssaawa 5:00 e Luteete- Gayaza. William Bizimungu, omutunzi w'amata ng'agatambuliza ku pikipiki bwe yavudde mu mbeera n'atta mukyala we Justine Kaitesi amanyiddwa nga Maama Rachael.\nYamusaze obulago ng'embuzi mu maaso g'abaana baabwe abasatu okuli n'owemyaka ebiri era ssinga abatuuze tebaayanguye kudduukirira kigambibwa nti nabo yabadde agenda kubatta. Olwamalirizza okumutta n'afuluma wabweru yenna ng'awaga n'okwewaana nti amaze okumutta n'ayita abatuuze naye bamutte. Wabula baamukubye emiggo n'avaamu omusaayi era poliisi we yatuukidde ekiro n'etwala omulambo mu ggwanika e Mulago ne Bizimungu n'atwalibwa okufuna obujjanjabi.\nAbafumbo bano bazze bafuna obutakkaanya ng'omukazi agamba bba talabirira waka era azze anoba enfunda eziwerako n'akomawo olw'abaana nga ku Lwomukaaga ensonga omukyala yazitutte ku LC eyayise Bizimungu okuzigonjoola. Kigambibwa nti ebyavudde mu lukiiko bye byamunyiizizza n'agenda awagala akambe ke yakozesezza okumutta.\nBizimungu okuva lwe yafuna akabenje omwaka oguwedde abadde takyakola ng'alina gwe yawa amukoleko. Abatuuze bagamba nti ssente alina kuba alina enju z'abapangisa nga buli mwezi asoloozamu emitwalo 54 kw'agatta ez'amata. Waabaddewo okusika omuguwa mu ba famire zombi ku asigaza abaana.\nJawuhara Nakakawa muliraanwa eyasoose okudduukirira agamba nti omukazi abadde afumbira ku bugubi ng'ebiseera ebimu abadde anoba n'akomawo olw'abaana.\nNze olwawulidde enduulu nagenze mu nju yaabwe ne nsanga ng'ekisenge bakisibye ng'omukazi asaba buyambi. Nakutte ebitundu bya bbulooka ne nkuba oluggi ne lweggula ne ndeekaana nti totta mukazi.\nYavudde ku mukazi n'ambuukira ng'alina akambe ng'ayagala kunkuba ne nziruka. Abaana baabadde ku bitanda waggulu. Alina omupangisa avuga bodaboda eyamututte okuwagala ekiso era twabitegedde luvannyuma nti kye yakozesezzaOmwana omukulu annyonnyola\nBatamuliza muwala waabwe omukulu ow'emyaka 12 agamba: "Taata yafuna akabenje era abadde takyakola.\nAzze ayomba ne maama okumala ebbanga kyenkana buli lunaku ng'entabwe eva ku taata kugaana kutuweerera n'okugaana okutugulira emmere awaka. Maama abadde ayomba nga yeebuuza gy'ateeka ssente kuba alina emizigo gy'abapangisa egiri okumpi ne we tusula.\nKu Lwomukaaga taata yagambye maama nga mpulira nti nja kukutta ne ng'amba maama aveewo agende n'anziramu nti mwana wange byonna bya Katonda. Bwe ng'enda ate mmwe mbalekere ani bw'anaaba asazeewo okunzita sirina kyakukola.\nTaata yayambuseeko mu katawuni k'e Luteete bwe yakomyewo yasanze maama yeebase nga naffe tuli ku bitanda waggulu n'atugamba twebake. Baali baayawula ebitanda maama ng'asula yekka ne taata ng'asula ku kitanda kirala. Taata yagenze ku kitanda kya maama nga yeebase n'amutuulako n'atandika okumukuba. Nnakubye enduulu muliraanwa n'ajja n'akuba amayinja ku luggi ne nfuluma. Nnalese maama alaajana ng'asaba buyambi bajje bamutaase.\nOlwo muto wange Steven Kakwaya yabadde asigaddeyo mu nnyumba era ye yalabye taata ng'afumita maama waffe.\nSSENTEBE W'EKYALO AYOGEDDE\nSsemakula ssentebe w'ekyalo agamba nti ‘‘ku Lwokumukaaga twatudde mu nsonga za Bizimungu ne mukyala we ng'omukyala agamba bba tabawa kyakulya n'ebyetaagisa ebirala era aba famire y'omusajja olukiiko baalubaddemu ne tuteesa ku Bizimungu akwate emizigo 4 ku 7 gy'alina aweeko omukazi asobole okufuna ky'aliisa abaana. Kino Bizimungu yakiwakanyizza omukazi n'amusaba amuwe kapito wa kakadde kamu afune ky'akola Bizimungu n'agamba nti ajja kusobola mitwalo 30 era n'agimuwa.\nYagasseeko nti ayagala omukazi ave mu nju amufunire omuzigo ku z'abapangisa kuba ye ayagala kuwasa mukazi mulala. Ekirala twateesezza Bizimungu awenga mukazi we 10,000/- buli lunaku ez'okuguliramu abaana emmere era ne tukola n'endagaano n'agiteekako omukono.\nAkoze bubi okutta omukazi kuba amubeereddewo mu buli mbeera era mu 2009 yafuna akabenje omukazi n'amujjanjaba. Mu 2018 yaddamu n'afuna akabenje era omukazi n'amujjanjaba


BIOLOGIA OWO KUKULA KWO'MWANA MULUBUTO LWA NYINA\nMubanga lya wiiki nya oba tano, obwongo bweyongera okukula amangu'dala era bwegabanyamu ebitundu bitano ebyeyawufu.\nOmutwe gubamu ebitundu kimu kyaku satu ekyo byagagauu bwa 'embryo'.\nEkitundu kiyitibwa 'celebral hemisphere' kitandiika okweyo leka era mpola mpolia ne'bitundu byo'bwongo.\nEmigaso gitambulizibwa oba egifugibwa 'celebral hemispheres' biri nga okuyiga ,okulowoza, okujikira' okwogera'okulaba' okuwulira' okutambula kwomubiri otariko kulowoza, no'kutereza ensobi.\nMu mitendera jo'kusa kwomubiri oba omuntu 'bronchi' eyo kukuno ne kudyo kako biberawo era mpola mpola eyegata omudumo gwe mpewo 'trachea' oba 'wind pipe' na muwugwe.\nEkibumba kakono kijula mubitundu ebiri okumpi no'olubuto okwerilaniza no'mutima.\nEnsigo ezenkala kaura zewo-leka mu wiiki tano.\nKa 'yolk sac' kabaamu bu 'cells' obuvamu omwana oba omuntu owitibwa 'germ cells'. Mu wiiki nga tano bu 'germ cells' buno butambula ne begenda mu' 'reproductive organs' ebirinanye ensigo.\nEra mu wiiki tano, 'embryo' ekuza obukono oba 'hand plates' ne 'cartilage' atandiikiza okwewoleka mu wiiki tano ne'kitundu.\nWano tutandika okulaba kakono ne nyingo egalo kwezegatila kumukono mu wiiki tan one naku mukaaga.\nMu wiiki mukaaga 'celebral hemisphere' zi tandi okukula mangu kko okusoka ebitundu byo'bwongo ebilala.\n'Embryo' etandika okutambula empola no'kutambula mugere etetagisa kulowoza. Entambula ewo yetagisa Okugenda mumaso ne'okuwagila 'neuro-muscular development'.\nOkukona oba okukwata ku mutwe gwa 'embryo' kuvamu okukweka kwomutwe gwawo.\nEbitundu bya'matu ebyawabweru bitandika okufuna 'shape' oba okwe bumba.\nMu wiiki mukaaga, bu 'blood cells' butandika okweyo leka oba okukula mukibuba kakono bu 'lymphocytes'webuli. Ekika kya 'white blood cell' kya mugaso nyo mukuzimba 'systems'. ewokulwanyi endwade mumubiri\nEkinywa kya akabengo oba'diaphragm', ebezewo okusa mubiri, eba ekuze muwiiki nga mukaaga.\nOkitundu kye bwende kakano kivayo okumala esera munda ye kundi. Kino kiwitibwa 'physiologic herniation' kino kibowo ebitundu byomubiri bisobole okukula mubitundu ebya wansi.\nMu wiiki mukaaga bu 'hand plates' bukula mugeri enyo lubalala.\n'Brain waves' ziba zitekedwa wansi mu wiiki nga mukaaga ne naku biri.\nObuberi butandika okweyoleka kumubiri ngatebuna tuuka webulina okuba oba okukulira kukifuba.\nMu wiiki nga mukaaga nekintundu obukokola bulabika, ne ngalo zitando okweyoyawula, era ne'mikono kitandi okutambula.\nOkukukwa magumba kutandi, kino witibwa 'ossification' kino kitandika okuba mu 'clavicle' oba egumba lwe'kibegabega, Era na'magumba ge'mba olwa'wasi newagulu.\nKasikonda alabika mu wiiki ma musanvu.\nNe begere bitandika okusamba, ne okuwuliliza ebimwe tolode.\nOmutima ne amasi gagwo anagubaku tuuse. Kati omutima gukuba emirundi kikumi mu nkaga mumusanvu.\nEngeyo busanyalale obwomuji ma buwulilwa ku wiiki nga musanvu ne kitundu kakano omutima gukuba okwefanyirizako nga ogwo'muntu omukulu.\nMubawala amaaggi oba'ovaries' zirabika muwiiki nga musaanvu\nMu wiiki nga musaanvu ne'kitundu egeri ya'mmazi 'retina' mu maaso birabika ne bibikakumaso biba bitandiikiriza ekisera kyo'amangu enyo.\nEngalo zeyawudde Neye obugere buba bwekyegase gubabwegatide wansi kugere.\nEmikono gisobola okwegata, nga nebigere.\nEnyingo zamagulo nazo weziri.\nMu wiiki munana obwongo bwa bukulide dala era butwala nga kimukyayubiri ekya buzito bwa 'embryo'.\nOkukuwa kugenda mumaso mugeri eyewunyisa.\nMu wiiki nga munana ebitundu nga 75% ebya 'embryo' bilaga omukonogwa dyo Ekitundu ekisigade nakyo kiba kyegabizamu bulungi wakati wa omukono'gwono ne'kitundu kirara. Wano wetusokera okulaba empisa zanaba owa kono oba owa dyo.\nEbitabo byabasawo ba'baana abato biyogera ku busobozi bwo kwekyusa olvunya lwa wiiki kumi oba abiri lovavunyuma lwo kuzalibwa. Engeri, eno eyo'kufuga no kutabuliza omubiri eoja mangu mubitundi ebiri na 'gravity' omutono amaali agali mu 'amniotic sac'. Obutabera mamanyi getagisa okusinga 'gravity' wabweru 'uterus' eliyiza abana abato okwevunula.\nWanu 'embryo'eba efuuka eyomugaso mukisera kino.\nOkutabulia kwebitundu byomubiri kuyiza okuba-wo amangu oba empola omulundu gumu oba emirundi egidiringana, etagisa okulowoza oba etitagisa.\nOmutwe okwetolola, ensingo okuwanvuwa ne'mikono okutandi okukwata bibera emirundi mingi.\nOkukwata ku 'embryo' kivamu okutoniya amaaso, okutambuza emba, okukwata mumiko, no bugere okusunga no kuwamvu virile.\nMu wiiki nga musanvu oba munaana ebirika kumaaso wagulune wansi ne byekwata katono.\nNe wankusubade tei mpewo mu 'uterus', 'embryo' eragaoba eba ne okutambula okulaga okusa.\nKukisera kino ensingo zivamu omusulo gugenda mu maazi aga 'amniotic fluid'.\nMubasaaja bu 'testes' oba mubasaaja obu sawo obuteleka amaggi butandika okufulumya 'testosterone'.\nAmagumba, enyingo, ebinywa obusimui, ne obusuwa bwo musaayiobwemikono naimagulu bifananako nga ebyo ebya'bantu abakulu.\nMu wiiki nga munana 'epidermis' oba olususu, lufuka embubi eziwerako, kakiti luba terukyali lutangavu.\nEbisige bikula kumpi no'mumwa.\nKuwiiki munana okukula kwa 'embryonic period' kukoma.\nMukisega kino 'embryo' yo'mune eba ekuze okuva mu 'cell' emu okutukaranga akuwumbi kamu aka 'cell' evamu 'anatomic structures' enkumi nya,\n'Embryo' kakano erina ebitundu kyenda kukikumi ebisangi bwa mumubiri gwo'muntu wakulu.